NIN: Direktor VBA odobravao kredite Krušiku ispred banke - Ekonomija - Dnevni list Danas\nPočetna » Ekonomija » NIN: Direktor VBA odobravao kredite Krušiku ispred banke\nNIN: Direktor VBA odobravao kredite Krušiku ispred banke\n2Piše: Beta 02. jula 2020. 10.23 Izmenjeno: 11.11\nNIN piše da je teško očekivati da će VBA i BIA, uzimajući u obzir da su čelni ljudi dovedeni po partijskoj liniji, sprovesti nepristrasnu istragu da li je Krušik po povlašćenim cenama svoje proizvode prodavao privatnim preduzećima GIM, koje zastupa otac ministra policije Branko Stefanović, Internešnal golden grupi iz Ujedinjenih Arapskih Emirata i firmama Slobodana Tešića, finansijera SNS-a.\nNIN otkriva da je „direktor VBA Đuro Jovanić bio i predsednik Upravnog odbora Srpske banke, koja je Krušiku odobravala kredite dok su mu privatni trgovci oružjem dugovali novac“.\n„On je od septembra 2018. direktor VBA, a do maja 2019. bio je i predsednik Upravnog odbora Srpske banke, zadužen baš za podršku poslovima vezanim za trgovinu naoružanjem i vojnom opremom. Tako ispada da bi neko ko je bio predsednik UO Srpske banke, koja je dala kredit Krušiku, sada kao šef VBA trebalo da ispita njeno poslovanje“, navodi ovaj nedeljnik.\nNIN navodi i da je Jovanić bio 2012. godine ađutant Aleksandru Vučiću u vreme kada je sadašnji predsednik Srbije bio ministar odbrane.\nKrušiku je, naime, 27. novembra 2018, Srpska banka pozajmila dva miliona evra, a za taj kredit je valjevska fabrika morala da založi brojne nepokretnosti, što se vidi iz zapisnika sa sednice Nadzornog odbora Krušika, u koje je NIN imao uvid.\nKako dalje ističe list, pre novog kredita Nadzorni odbor Krušika je 12. marta 2018, deset dana nakon što je istekao rok da Srpskoj banci (u kojoj je predsednik UO bio Jovanić) vrati poslednju ratu kredita od 449.966 evra, ovlastio tadašnjeg direktora Mladena Petkovića da zatraži da se taj rok produži do 31. maja, jer valjevska fabrika na računu nije imala dovoljno novca.\nU zapisniku sa te sednice, kako piše NIN, navodi se i da poslednja rata nije izmirena jer Krušik nije naplatio potraživanja od svojih dužnika, a među njima bila su i povlašćena privatna preduzeća.\nNIN navodi i da je BIA koja sada ispituje poslovanje valjevske firme, dobila od Krušika dve donacije 2018. godine, neposredno pre nego što se ta fabrika ponovo zadužila kod Srpske banke.\nKrušik, Tužilaštvo, vba\nNIN: ‘Vektura trans’ izvozila oružje u Jermeniju, dovedeni u pitanje odnosi Srbije i Azerbejdžana\nPocelo je, pocelo!\n02. jula 2020. u 11.37\nTUzima pare od nabavki reagenasa i lekova za vojno zdravstvo od firmi od kojih i reagense i lekove Nabavljaju po cenama koje su od 3 do 7 puta više od realnih!


Poskupljuje fiksna telefonija u BiH\nOd 1. januara poskupiće mjesečna pretplata za fiksnu telefoniju kod sva tri telekom operatera u BiH, a biće povišena i cijena razgovora u većini kategorija njihovih cjenovnika, pišu "Nezavisne novine".\nU "M:telu" će pretplata biti skuplja za jednu KM i iznosiće 8,50 KM uz 160 minuta besplatnih razgovora u mjesnom saobraćaju. Za pretplatnike socijalnog paketa pretplata će iznositi 4,20 KM. Cijena lokalnog poziva biće 0,03, dok je cijena poziva prema korisnicima mobilne telefonije unutar vlastite mreže 0,17 KM po minutu.\n"HT Mostar" je pretplatu za privatne korisnike za sljedeću godinu podigao sa 8,55 na 9,40 KM, dok će cijena pretplate za poslovne korisnike ostati na 16,36 KM mjesečno.\nKorisnici "BH telekoma" mjesečnu pretplatu umjesto sadašnjih 8,10 plaćaće 9,80 KM za fizička lica, odnosno 16,40 umjesto 16,36 KM za pravna lica. Socijalno ugrožene kategorije plaćaće 4,20 umjesto 3,64 KM. "BH Telekom" je cijenu razgovora unutar vlastite fiksne mreže zadržao na sadašnjih 0,033 KM po minutu, dok je razgovore prema ostalim operatorima u vremenu jakog saobraćaja poskupio sa 0,036 na 0,040 KM po minutu.


Kroz deset projekata zapošljavanja na sjeveru biće uljučeno 65 OSI- Najnovije vijesti iz Pljevalja | - Najnovije vijesti iz Pljevalja\nNaslovna Vijesti Društvo Kroz deset projekata zapošljavanja na sjeveru biće uljučeno 65 OSI\nKroz deset projekata zapošljavanja osoba sa invaliditetom, koji će se realizovati u opštinama Berane, Plav, Gusinje, Andrijevica, Rožaje i Petnjica biće uključeno 65 osoba sa evidencije nezaposlenih iz Područne jedinice Berane, saopštila je na Konferenciji za medije, šefica Biroa rada Berane, Bojana Arsović. Riječ je o značajnim projekatima za koje je Zavod za zapošljavanje Crne Gore, putem grant šema, izdvojio 439.784 eura, a sve u cilju smanjenja broja nezaposlenih osoba sa invaliditetom.\n“Lica sa invaliditetom sa evidencije će u prvom dijelu projekta biti uključena u program obuke za određena zanimanja. Nakon toga 44 lica će biti zaposlena kod pomenutih izvođača ili njihovih projektnih partnera, u trajanju od pet meseci, a nakon završetka projekta 23 lica će ostati da rade kod izvođača u najkraćem roku od 12 mjeseci. Zavod za zapošljavanje subvencionira zarade zaposlednih lica sa invaliditetom u bruto iznosu od 75 odsto za prvu godinu zaposlenja. U drugoj godini taj iznos je 60 odsto bruto zarade, dok je u svakoj narednoj godini 50 odsto. To se odnosi na lica kojima je Komisija za profesionalnu rehabilitaciju utvrdila laki procenat invaliditeta – do 50 odsto, a za lica kojima je utvrđen procenat invaliditeta veći od 50 odsto, za svaku godinu zaposlenja ZZZCG subvencionira zarade u iznosu od 75 odsto”, objasnila je Arsović.\nOna je, tom prilikom, podsjetila da 59 poslodavaca u Beranama koristi subvencije zarada, zapošljavajući 92 osobe.\n“Ohrabrujuće je to što se taj broj iz mjeseca u mjesec povećava, ali opet, nedovoljno s obzirom na broj lica sa invaliditetom, koja se nalaze na evidenciji. Pozivam poslodavce da iskoriste mogućnosti koje im nudi Zavod za zapošljavanje, a odnose se na subvencije zarada lica sa invaliditetom, na besplatno opremanje i prilagođavanje radnog mjesta tom licu, kao i određivanje asistenta licu sa invaliditetom, kojem je to neophodno”, zaključila je Arsović.\nKonferenciju za medije u Beranama su organizovali izvođači projekata grant šema namijenjenih osobama sa invaliditetom, u saradnji sa Zavodom za zapošljavanje. Nosioci projekata iz Berana, Andrijevice, Petnjice, Plava, Gusinja i Rožaja, tom prilikom, su prisutne su detaljnije upoznali sa projektima i njihovim pojedinostima.\nPrethodni tekstOve godine vrtić „Eko Bajka“ otvara vrata za 700 mališana\nSledeći tekst“CEMA“ DOO Podgorica radiće projekat enterijera zgrade opštine Pljevlja\nPosmatrač 1. септембра 2019. At 10:09\nPartiski projekti. Broj lica puta broj članova porodica lica u projektu je jednako broju novih partiskih glasača.


U Banjoj Luci nije “niklo” drvo s likovima Dodika, Radišića i Zeljkovića - Istinomjer\nGradonačelnik Banje Luke Draško Stanivuković, u obraćanju predstavnicima medija 26. augusta, najavio je skoro postavljanje drveta u parku “Petar Kočić” s likovima javnih funkcionera.\nKako je saopštio Stanivuković, drvo, koje simbolizira korupciju u RS, trebalo je biti visoko sedam metara i postavljeno u roku od 20 dana.\nZa 20 dana postavljamo najveće drvo, sedam metara visoko, u parku “Petar Kočić”. Stoji drvo sa tri stabla, u sredini Dodik, desno Radišič, lijevo Zeljković i sve grane svih njihovih firmi, svih miliona, svih kamiona, svih aviona, interkont, đedova rakija, mamina rakija, restorani, agapei jedan, drugi, sve će bit’ i stajaće u parku “Petar Kočić” narednih 365, niko neće smjet’ sklonit’.\n20. septembra ove godine, Istinomjer je kontaktirao gradonačelnika Banje Luke Draška Stanivukovića, kao i njegov kabinet, s ciljem dobivanja informacija da li je navedeno drvo postavljeno te, ukoliko nije, hoće li biti postavljeno, ali odgovor do zaključenja ovog teksta nismo dobili.\nIstinomjer je posjetio park “Petar Kočić” u Banjoj Luci, a na navedenom lokalitetu nismo pronašli drvo koje je Stanivuković najavio.\nS obzirom na to da drvo s likovima Dodika, Radišića i Zeljkovića nije postavljeno u parku “Petar Kočić”, Istinomjer će obećanje gradonačelnika Banje Luke Draška Stanivukovića o postavljanju navedenog drveta s povezanim kompanijama i imovinom aktera na njemu ocijeniti neispunjenim.


Da su izbori danas, SNSD bi "pokupio" 39, SDS 15, DNS i PDP po 11 poslanika...\nDa se danas održe izbori u Republici Srpskoj u Narodnoj skupštini bi opet sjedilo najviše poslanika SNSD-a, koji bi zajedno sa DNS-om i SP-om ponovo činili većinu.\nPrema nedavnom istraživanju koje je početkom septembra uradila agencija “Ipsos Adria”, a objavili mediji u RS, na uzorku od 1 100 ispitanih SNSD je sa 37 odsto podrške i dalje najjača politička stranka u Srpskoj.\nSlijedi SDS sa 14 odsto podrške dok DNS i PDP imaju po 10 odsto podrške građana u Republici Srpskoj. SPRS ima četiri odsto, a Ujedinjena Srpska i NDP imaju po dva odsto podrške.\nZanimljivo je da Nezavisni blok – Pokret za Evropu Senada Šepića i Sadika Ahmetovića imaju podršku tri odsto ispitanih, a koalicija Domovina koju predvodi SDA 2,5 odsto. HDZ BiH i SRS RS imaju po jedan odsto, a sve ostale stranke imaju oko 4,5 odsto, dok se nije izjasnilo devet odsto ispitanih.\nNa osnovu ovih rezultata, portal SrpskaCafe vam donosi raspored mandata u Narodnoj skupštini RS.\nTako bi, da se danas održavaju izbori, SNSD osvojio najviše poslaničkih mjesta u Skupštini, čak 39, dok bi njegovi koalicioni partneri dobili 11, koliko bi pripalo DNS-u i 3 SP-u.\nSa druge strane, SDS bi ostvario mnogo gore rezultate nego na posljednjim opštim izborima, pa bi, kad pretvorimo postotak od 14 odsto podrške, koliko su dobili tokom posljednjeg istraživanja, imali samo 15 mandata u Narodnoj skupštini.\nSa druge strane, PDP bilježi skok u odnosu na rezultate iz 2014. pa bi oni na osnovu 13 odsto podrške mogli da računaju na čak 11 mandata.\nPored ovih stranaka u Parlament bi još ušli i predstavnici Nezavisnog bloka – Pokret za Evropu, čak njih troje.\nNaravno, raspodjela mandata koju smo napravili je urađena na osnovu izlaznosti na prethodnim opštim izborima i ona će sigurno izgledati drugačije ukoliko dođe do većih odmicanja od standardnog broja onih koji izlaze na izbore.\nTakođe, mora se uzeti u obzir da stranke poput NDP-a, Ujedinjene Srpske i koalicije Domovina su veoma blizu cenzusa, te se može očekivati i ulazak njihovih predstavnika u Skupštinu, uglavnom na štetu SNSD-a.\nIpak, da bi se se sa sigurnošću moglo govoriti o tačnosti ovih podataka potrebno je imati prikaz čitave metodologije po kojoj se radilo na prikupljenju materijala pri izradi istraživanja.\nTo napominje i Radomir Nešković, politički analitičar koji se dugi niz godina bavi istraživanjem javnog mnjenja. On kaže, da je veoma bitno znati u kojim dijelovima RS su rađene ankete i u kom omjeru, te kako su se koristili ti podaci i da li su se upoređivali sa drugim, da bi se dao konačan sud.\nIpak, na osnovu procenata koje je ponudila agencija koja je radila istraživanja, a prenijeli mediji iz RS, Nešković ocjenjuje da u samim rezultatima postoji nekoliko nelogičnosti koje odstupaju od stanja na terenu.\n– Sa ovim rezultatima uvijek moramo biti oprezni jer se često ta istraživanja koriste u svrhu bildovanja pojedinih političkih subjekata. Ono što mene iznenađuje u ovoj statistici i što svakako ne prati stanje na terenu je izjednačenost DNS-a i PDP-a. Prema stvarnom stanju na terenu sve upućuje da je DNS u ovom trenutku mnogo jači od PDP-a, a uz to ni toliki pad SDS nije baš moguć. To bi značilo da SDS osvaja oko 90 000 glasova, što je i pored velikih nemira u ovoj stranci premalo. Mislim da će najjača opoziciona stranka mora biti na preko 20 odsto – navodi Nešković.\nPrema njegovim riječima, SNSD u ovom trenutku dobro stoji, pa 37 odsto podrške, koliko su dobili u istraživanju, nije iznenađujuće.\n– SNSD je sigurno najjača stranka u RS i da se sad održavaju izbori nema dileme da bi osvojili više od 30 odsto glasova – zaključio je Nešković.\nInače, prema ovim podacima, u Banjaluci kao i na nivou RS SNSD je daleko najjača stranka sa 41 odsto podrške, slijede PDP i DNS sa po 13 odsto podrške dok Ujedinjena Srpska ima šest odsto podrške. NDP ima četiri odsto podrške ispitanih, dok se SDS nalazi na skromnih tri odsto kao i SPRS.\nNezavisni Blok – pokret za Evropu podržava dva odsto ispitanih, a koaliciju Domovina tek jedan odsto, dok je nesto manje od 15 odsto neodlučenih.\nZanimljivi su rezultati i iz Prijedora gdje je dominantan i dalje DNS sa 31 odsto podrške ispitanih građana, a slijedi SNSD sa 23 odsto, SDS sa 12 odsto, SDA i SDP-DF imaju po sedam odsto, PDP šest odsto a Nezavisni blok-Pokret za Evropu pet odsto podrške ispitanih građana.


Teniska reprezentacija Kanade - Blic Sport\nTeniska selekcija Srbije dramtično izvojevanom pobedom je započela odbranu titule na ATP kupu u Melburnu.\nNJIMA SE NIJE OMAKLO Šapovalov kažnjen sa 7.000 dolara zbog pogotka u sudijino lice\nKanadski teniser Denis Šapovalov kažnjen je sa 7.000 dolara zbog toga što je na meču Dejvis kupa protiv Velike Britanije nenamerno pogodio lopticom glavnog sudiju Arnoa Gabasa.\nPogodio sudiju lopticom u glavu i tako poslao Britance u četvrtfinale Dejvis kupa! /VIDEO/\nNeverovatno je okončan Dejvis kup duel teniskih reprezentacija Kanade i Velike Britanije: gosti su do pobede u "majstorici" došli isključenjem domaćeg tenisera i to nakon što je on lopticom snažno pogodio sudiju u glavu.\nSrpski teniseri uz "Marš na Drinu" slavili ulazak u finale, svi veruju u titulu\nSelektor Dejvis kup reprezentacije Srbije Bogdan Obradović izjavio je posle pobede nad Kanadom da je lako biti general timu koji je sastavljen od takvih tenisera kao što su Novak Đoković, Janko Tipsarević, Nenad Zimonjić i Ilija Bozoljac.\nTipsarević: Najjači smo na svetu, pobedu posvećujemo Troickom\nJanko Tipsarević je doneo Srbiji odlučujući poen u polufinalu Dejvis kupa savladavši Vaseka Pospišila, a pobedu i plasman u borbu za "salataru" je posvetio suspendovanom Viktoru Troickom, nakon što se zahvalio navijačima u Areni na podršci.\nJanko odveo Srbiju u finale Dejvis kupa, neka se spreme Česi za grotlo Arene!\nSrpski teniseri su u finalu Dejvis kupa! Janko Tipsarević je odličnom partijom savladao Vaseka Pospišila sa 7:6 (3), 6:2, 7:6 (6) u odlučujućem petom meču i doneo svom nacionalnom timu pobedonosni poen za konačnih 3:2 protiv Kanade u polufinalu.\nRaonić: Zahvalan sam Đokoviću na savetima\nKanadski teniser Miloš Raonić rekao je da je u meču protiv Novaka Đokovića, u polufinalu Svetske grupe Dejvis kupa, napravio jednu grešku u taj brejku, koja ga je skupo koštala i posle koje mu je bilo teško da se vrati u meč.\nNole oduševljen publikom: Nosite Janka i Srbiju do finala kao što ste mene bodrili\nNovak Đoković je pobedom nad Milošem Raonićem u tri seta uspeo da izjednači na 2:2 u polufinalnoj borbi Dejvis kupa između Srbije i Kanade, a nakon pobede je pozvao publiku u "Kombank areni" da Janka Tipsarevića u odlučujućem meču sa Vasekom Pospišilom nosi kao i njega.\nNovak porazio Raonića i izjednačio protiv Kanade!\nNajbolji teniser sveta Novak Đoković savladao je u tri seta Miloša Raonića sa 7:6(1), 6:2, 6:2 i doneo Srbiji drugi poen za izjednačenje u polufinalnom duelu Dejvis kupa protiv Kanade u Kombank areni. Sledeći na potezu je Janko Tipsarević koji će imati priliku u susretu sa Vasekom Pospišilom da pobedom omogući srpskoj selekciji borbu za popularnu "salataru".\nZimonjić: Imali su više sreće u ključnim trenucima, verujemo u Novaka i Janka\nTeniski reprezentativac Srbije Nenad Zimonjić rekao je da su on i Ilija Bozoljac imali svoje šanse u porazu od Danijela Nestora i Vašeka Pospišila, kojim je Kanada povela sa 2:1 u polufinalu Dejvis kupa.\nTipsarević: Razočaran sam, nijanse su odlučile\nSrpski teniser Janko Tipsarević izjavio je da je razočaran porazom od Miloša Raonića kojim je Kanada izjednačila na 1:1 u polufinalu Dejvis kupa, ali je poručio da veruje u konačnu pobedu.\nObradović: Janko nema za čime da žali\nSelektor teniske Dejvis kup reprezentacije Srbije Bogdan Obradović rekao je da će se u timu zadržati dobra atmosfera, uprkos porazu Janka Tipsarevića od Miloša Raonića.\nJanko poklekao u maratonu, Raonić doneo Kanadi izjednačenje u polufinalu\nJanko Tipsarević nije uspeo da donese Srbiji drugi poen u polufinalu Dejvis kupa, pošto je nakon iscrpljujuće borbe i velike drame poražen od Miloša Raonića sa 5:7, 6:3, 3:6, 6:3, 10:8, koji je doneo Kanadi izjednačenje od 1:1.\nIz gema u gem: Tipsarević - Raonić 2:3, Đoković - Pospišil 3:0\nPrvi dan polufinalna Dejvis kupa između reprezentacija Srbije i Kanade završen je 1:1. Novak Đoković je u tri seta bio bolji od Vaseka Pospišila, dok je Janko Tipsarević posle maratona u pet setova poražen od Miloša Raonića, a kako su ovi dueli protekli iz gema u gem pogledajte u Blicsport.rs blogu uživo.\nPospišil: Prosto sam se uspaničio kada je Novak napravio prvi brejk\nKanadski teniser Vasek Pospišil izjavio je da nije imao šanse protiv Novaka Đokovića u prvom meču polufinala Dejvis kupa.\nĐoković: Žalosno je što Troickom nije dozvoljeno da bude u dvorani\nPrvi teniser sveta Novak Đoković izjavio je posle pobede nad Vasekom Pospišilom da je žalosno što Međunarodna teniska federacija (ITF) nije dozvolila Viktoru Troickom da prisustvuje mečevima u Kombank areni.\nĐoković: Srbija mi daje dodatnu snagu, pune tribine nam ispune srca\nNovak Đoković je doneo prvi poen za Srbiju u polufinalu Dejvis kupa protiv Kanade, a nakon pobede nad Vasekom Pospišilom pozvao je publiku da u što većem broju ispuni tribine Kombank arene i pomogne im da dođu do finala.\nNovak ostavio umor u Njujorku, serijom 13:0 poveo Srbiju ka finalu Dejvis kupa\nSrbija je napravila prvi korak ka finalu Dejvis kupa, pošto je Novak Đoković pobedio Kanađanina Vaseka Pospišila sa 6:2, 6:0, 6:4 u Kombank Areni.\nNole očekuje paklenu atmosferu u Areni: Publika je naš džoker u rukavu\nTeniseri Srbije protiv Kanade igraju u polufinalu Dejvis kupa, a svetski broj jedan Novak Đoković veruje da će imati veliku pomoć sa tribina.\nPospišil: Bezbroj puta sam gledao Novaka, sada ću igrati protiv njega\nVasek Pospišil je rekao kako je srećan zbog dobijene prilike da igra za Kanadu, a sa velikim uzbuđenjem čeka meč sa prvim teniserom sveta Novakom Đokovićem.\nRaonić: Srbija je favorit, znam kako da pobedim Janka\nNajbolji kanadski teniser Miloš Raonić izjavio je da smatra da je Srbija favorit u polufinalnom meču Dejvis kupa, ali da Kanada ima šanse, dok je njegov saigrač iz reprezentacije Vasek Pospišil oduševljen što će igrati protiv svetskog broja 1, Novaka Đokovića.\nĐoković: Uvek sam inspirisan za Srbiju, nema razloga da ne slavimo "salataru" kao 2010.\nNajbolji teniser sveta Novak Đoković odigraće prvi duel polufinala Dejvis kupa između Srbije i Kanade u "Kombank" areni, a prvi protivnik u petak od 16 časova biće mu Vasek Pospišil. Nole je istakao da je veoma spreman za predstojeći okršaj, te da će čitava selekcija dati maksimum kako bi naša zemlja ušla u finale.


Novi model - novo radno vreme - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Novi model - novo radno vreme\nNovi model - novo radno vreme\nutorak, 27 decembar 2011 08:19\nU Samostalnom sindikatu Fijata Srbija očekuju da će u prozivodnji novog modela automobila u punom kapacitetu biti uposleno oko 3200 radnika. Sindikalici očekuju i da će zarade biti veće za 15 odsto, rečeno je na današnjoj konferenciji za medije. Iako Samostalni sindikat ima dobru saradnju sa rukovodstvom kompanije Fijat Srbija i potpisan kolektivni ugovor, ne može biti u potpunosti zadovoljan uslovima u kojima rade zaposleni, kažu u ovoj sindikalnoj organizaciji.\nU sindikatu su očekivali i da će proizvodnja novog modela automobila početi ranije. Masovnom proizvodnjom novog modela automobila u sindikatu FAS-a očekuju upošljavanje 3200 radnika umesto dosadašnjih 1100. Nadaju se i povećanju zarade od 15 odsto koja sada prati republički prosek od oko 38 hiljada dinara.\nPočetkom proizvodnje novog modela automobila, zaposlene očekuje i novo radno vreme i to 4 radna dana u nedelji po 10 sati, pa u sindikatu sumnjaju da će to biti produktivno, iako je ova praksa u fabrikama Tojote i Suzukija pokazala dobre rezultate. U sindikatu kažu da je novi model automobila visokog kvaliteta sa cenom osnovnog modela od 14 hiljada evra i biće predstavljen javnosti u martu, na ženevskom sajmu automobila.


RTS :: Kako su netačne informacije i bombastične vesti uplašile Šid\nDruštvo Kako su netačne informacije i bombastične vesti uplašile Šid\nponedeljak, 18. maj 2020, 18:29 -> 20:27\nKako su netačne informacije i bombastične vesti uplašile Šid\nNetačne informacije i bombastične vesti dovele su do uznemirenosti stanovništva u Šidu, koje je nalazilo migrante u atarima svojih imanja. Trebalo je da nadležni upoznaju građane sa situacijom i da se poveća broj smeštajnih kapaciteta za migrante, ističe direktor Centra za zaštitu i pomoć tražiocima azila Radoš Đurović. Atmosfera je dovedena do usijanja, pokušavali smo da upotpunimo vesti pravom informacijom, kažu u Komesarijatu.\nU Šidu su od subote pripadnici Vojske Srbije koji su tamo da bi kontrolisali tri centra za prihvat migranata u kojima se nalazi oko 2.000 ljudi.\nJedan od razloga za slanje vojske je, kako je rečeno, to što u pokušaju da pređu granicu migranti borave po tuđim vikendicama, njivama, šumama, a građani su često uznemireni.\nZamenica komesara za izbeglice i migracije dr Svetlana Velimirović je, gostujući u emisiji "Oko" RTS-a, rekla da je vojska poslata na zahtev građana i na osnovu procene bezbednosnih snaga i da bi ta mera trebalo da doprinese suzbijanju epidemije, odnosno praćenju bolesti kovid 19.\nIzvršnog direktora Centra za zaštitu i pomoć tražiocima azila Radoša Đurovića iznenađuje da koronavirus može biti razlog za dolazak vojske, jer zaraženih među migrantima nema.\nOn ističe da je to nadležnost policije i agencije koja se bavi upravljanjem smeštaja.\n"Imali smo oko 6.000 mesta za migrante do kovid krize, a odjednom imamo 9.000 ljudi koji treba da se smeste. Nemamo dovoljno mesta. Jako je bitno da se povećaju kapaciteti i rastereti pritisak na granici i bolje upravlja migracijama, kako bi se izbegao veliki broj izbeglica i migranata na malim površinama, poput Šida", ističe Đurović.\n"Pitanje migranata i dovođenje vojske kao predizborni potez"\nMomiru Turudiću, novinaru nedeljnika Vreme, koji je tragom priče i sam više puta odlazio u prihvatne centre za migrante, ovo deluje najviše kao predizborni potez.\n"Sticajem čudnih okolnosti, migranati su postali jedna od tema. Najviše u okviru tih bezbroj teorija zavere, da se menja struktura stanovništva, imali smo dosta čudnih događaja, par incidenata u Obrenovcu, demonstracije, snimke autobusa punih izbeglice, to sve zvuči sumanuto", rekao je Turudić.\nPita šta to može vojska da učini a da ne može policija, i dodaje da velikih incidenata nikada nije bilo ni od strane stanovništva prema izbeglicama, ni obratno.\nSumanute priče i bombastični naslovi\nSvetlana Velimirović navodi da je problem nastao zbog širenja "sumanutih" vesti, pa je veliki broj pratilaca vesti na društvenim mrežama prihvatio negativan stav prema migrantima.\n"To već neko vreme traje i ta kriza i ti ljudi se koriste od strane određenih partija. Atmosfera se dovedena do usijanja, pa smo saopštenjima i odgovarajućim vestima pokušavali da upotpunimo vesti pravom informacijom, da se takve glasine i neistine preveniraju. To nije lak posao", rekla je Velimirovićeva.\nĐurović ističe da građani od stručnih službi treba da čuju informacije o politici migracije, koja je ideja, kakve su mere koje slede i kakva je uloga vojske – da li je ona tu da štiti građane od izbeglica, izbeglice od zaraze, ili da čuva granicu.\nProblem je i što su govorili da je na teritoriji Srbije oko 6.000 migranata, a kada su granice zatvorene, ispostavilo se da ih je 9.000.\n"Informacije nisu proverene i potpune, kada meštani vide migrante u atarima i voćnjacima, a čuju da ih ima jako malo i to od odgovornih, okreću se dezinformacijama", upozorava Đurović.\nNetačne vesti – rast tenzija\nJedan od primera dezinformacija pojavio se kada je vest da su završene montažne kuće za izbeglice iz bivših jugoslovenski republika preneta kao bombastična vest da su to izbeglice sa istoka, podseća Velimirovićeva.\nTurudić navodi da, pošto se veliki broj ljudi uključio u širenje neproverenih vesti i netačnih informacija, u to počinju da veruju i oni koji inače ne bi.\n"Šta vojska može više od policije? Može da se desi da raspoloženje protiv izbeglica postane još jače. Imali smo bombastične naslove o hapšenju migrantata, a oni nisu zbog nekih dela uhapšeni, nego su ih vratili u kamp. Nisu počinili ni ubistva, niti se tukli ni silovali, već banalne stvari koje su se i ranije dešavale. Ovako se veštački podiže atmosfera i podgreva u lošem smeru", zaključio je Turudić.


Svečano otvoreni XVII "Dani jabuke" u Goraždu - Akta.ba\nGoražde je po XVII put domaćin privredno-kulturne manifestacije "Dani jabuke" Goražde 2021.\n15.10.2021. 08:34 / Izvor: Akta.ba\nGoražde je po XVII put domaćin privredno-kulturne manifestacije "Dani jabuke" Goražde 2021. Nakon što se prošle godine nije organizovala manifestacija zbog Korona virusa u prisustvu brojnih zvanica, danas je na platou ispred Gradske dvorane ”Mirsad Hurić” održana ceremonija svečanog otvaranja XVII po redu Sajma.\nOtvaranju Sajma prisustvovali su brojni zvaničnici, a riječi dobrodošlice zvanicama i učesnicima najprije je uputio predsjednik Upravnog Odbora PKM ”Dani jabuke” Mirsad Hubanić. O ulozi i značaju ovog Sajma govorili su brojni zvaničnici među kojima predsjednik Privredne komore FBiH, Mirsad Jašarspahić.\nPosebnu dobrodošlicu u naš grad gostima i učesnicima Sajma poželio je gradonačelnik Goražda Ernest Imamović koji je pored toga naglasio kako je Goražde ranije bilo prepoznatljivo po autohtonoj jabuci, te da će se ubuduće veća pažnja posvetiti razvoju poljoprivrede, čemu veliki doprinos daje i sam Sajam.\nO značaju Sajma govorila je i premijerka BPK-a Goražde Aida Obuća koja je i zvanično otvorila XVII privredno-kulturnu manifestaciju "Dani jabuke".\nCeremoniju svečanog otvaranja svojim nastupom upotpunila je i Emina Forto sa pjesmom "Gdje se krije snaga".\nNa manifestaciji, po kojoj je Goražde postalo prepoznatljivo u cijelom regionu, ove godine svoje proizvode predstavit će veliki broj izlagača. Svi izložbeni kapaciteti u prostoru dvorane "Mirsad Hurić" su popunjeni, gdje su izloženi proizvodi iz oblasti poljoprivrede, prehrambene industije i turizma.\nU okviru manifestacije koja traje do subote 16.10.2021. će biti organizovan okrugli sto o temi ”Prednosti dualnog obrazovanja u poljoprivredno tehničkim školama”, a kako ističe organizator manifestacije i ove godine će biti dodjeljena priznanja za kvalitet proizvoda.\nOvogodišnja privredno kulturna manifestacija “Dani jabuke” Goražde 2021. održava se pod pokroviteljstvom Ministarstva poljoprivrede, vodoprivrede i šumarstva FBiH, Vlade Bosansko-podrinjskog kantona Goražde i Grada Goražde, te brojnih sponzora.


Fondacija Centar za demokratiju se pridružila akciji za slobodu medija. Fondacija Centar za demokratiju\nFondacija Centar za demokratiju se pridružila akciji za slobodu medija\nFondacija Centar za demokratiju pridružila se danas Grupi za slobodu medija i podržala akcije medija, novinara, medijskih udruženja i organizacija civilnog društva u borbi za nezavisnost i slobodu medija i odbranu slobode izražavanja.\nFondacija Centar za demokratiju je nevladina, nestranačka i neprofitna organizacija koja više od 20 godina pokreće građane projektima za izgradnju demokratskog i solidarnog društva, unapređenje ekonomskih, socijalnih i kulturnih prava boreći se za odgovorne i efikasne institucije kroz istraživanje, obrazovanje i javni dijalog.\nSmatramo da je u demokratskom društvu nedopustiv svaki oblik pritiska na slobodne medije, da se gušenjem medijskih sloboda ne može napredovati u izgradnji demokratskog i pravednog društva niti nastaviti putem ka Evropskoj uniji, i da je solidarnost najveća vrednost naše društvene zajednice.\nZbog toga se pridružujemo grupi medija, organizacija i građana solidarnih u borbi za slobodu medija, dajući podršku svim daljim aktivnostima protiv medijskog mraka u Srbiji.\nZa Fondaciju Centar za demokratiju\nDragoljub Mićunović, predsednik\n#StopMedijskomMraku #ZaSloboduMedija #StojimUzVranjske


Work / Rosa\nNakon otvaranja tri banke humanog mlijeka u Srbiji, Rosa voda je krenula u još jednu dugoročnu inicijativu pružanja podrške bebama i roditeljima širom zemlje. Od 2015. godine, u partnerstvu sa Ministarstvom zdravlja Republike Srbije, planirano je otvaranje 20 Rosa škola roditeljstva u naredne tri godine.\nIako je Rosa već bila prepoznata po podršci prijevremeno rođenim bebama, bilo je neophodno podići svijest o značaju dodatne sistemske podrške i edukacije za buduće roditelje. Istovremeno, projekat je zahtijevao efikasnu i kreativnu komunikacionu kampanju koja će zainteresovati mlade roditelje.\nAgencija je promovisala škole roditeljstva kao i podršku Ministarstva zdravlja kroz jednostavan i razumljiv sadržaj. Naš cilj je bio da informišemo trudnice, postojeće i buduće roditelje o temama koje su ključne za prvi period roditeljstva. Ističući kredibilitet i stručnost medicinskog osoblja, predstavili smo škole roditeljstva kao institucije gde roditelji mogu da prevaziđu sve izazove sa kojima se suočavaju. Kampanja je imala izuzetan odjek u lokalnim i nacionalnim medijima. Aktivnosti su sprovođene u više faza: najava gradova u kojima se otvaraju škole roditeljstva, obilasci lokalnih domova zdravlja, otvaranje škola i organizacija savjetodavnih odbora u školama. Pored toga, online zajednica je pružila sjajnu podršku inicijativi kroz plasman sadržaja koji se odnosi na lična iskustva u prvim godinama roditeljstva.


► Dva malteška vojnika uhapšena zbog ubistva migranta\nMaskat je na Tviteru napisao da će interna istraga utvrditi da li su njih dvojica delovali sami ili su "deo nečeg šireg". Veruje se da je reč o prvom rasno motivisanom ubistvu na Malti.\nLasana Sise (42) upucan je iz kola u pokretu 6. aprila, dok je hodao putem u blizini prihvatnog centra za migrnate. Tom prillikom su povređeni 22-ogodišnji Gvinejac i 28-ogodišnji Gambijac.\nVlasti istražuju da li su osumnjičeni bili umešani u drugi napad na istom putu, kada je povređen 17-ogodišnji migrant iz Čada.\nLider opozicije Adrijan Delija je ubistvo Sisea osudio kao "zločin iz mržnje".\nVlada Malte, nakon razgovora sa Evropskom komisijom i nemačkom vladom, prihvatila je danas da preuzme 65 izbeglica sa nemačkog broda kom je zabranjeno da uplovi u luku na italijanskom ostrvu...\nMalteška mornarica javila je danas da je spasla 75 migranata u Sredozemlju, dok se odvojeno 103 migranta iskrcalo noćas na italijanskom ostrvu Lampeduzi, a putnici još jednog broda javljaju da...\nTanker koga su oteli migranti stigao na Maltu\nTanker koga su oteli spaseni migranti jer nisu hteli da budu vraćeni u Libiju, stigao je danas na Maltu pošto je tokom noći tim specijalnih snaga malteške mornarice povratio kontrolu nad plovilom.


Školski portal ‐ Novosti ‐ Uručena priznanja “Najbolji edukatori Srbije”\nUručena priznanja “Najbolji edukatori Srbije”\nOve godine nagrađeno je 16 učiteljia i nastavnika iz cele Srbije, a među njima je i naša saradnica Tanja Vrečko, učiteljica I4 OŠ “Mladost” iz Beograda\nUdruženje “Živojin Mišič” treću godinu zaredom svečano je dodelilo priznanja najboljim edukatorima Srbije u 2016. godini. Među 16 nagrađenih je i saradnica BIGZ školstva Tanja Vrečko, učiteljica I4 Osnovne škole “Mladost” iz Beograda, koja je, kao i ostale nagrađene kolege, dobila priznanje za pokretanje pozitivnih promena u svom poslu i okolini. Njeni časovi su drugačiji i zanimljivi, ona primenjuje savremene metode nastave, organizuje različite vannastavne aktivnosti, a učenike podstiče na rad, istraživanje i proaktivnost.\nPrema njenim rečima, posao učitelja ne doživljava samo kao posao, već kao životni poziv i zato uvek radi sa velikim uživanjem i punim kapacitetom.\n- Smatram da je veoma važno da svako dete danas bude bolje nego što je to bilo juče, da pokaže u čemu je dobro i da do maksimuma razvije sve svoje potencijale. Učim ih tome da je na kraju dana, osim toga što dete je savladalo gradivo, važno kakav je čovek – kaže Tanja, koja je bila od velike pomoći na izradi elektronskog dodatka za razrednu nastavu BIGZ školstva, ali i radeći Priručnik za učitelje za udžbenik Svet oko nas za prvi razred.\nKako naglašavaju u Udruženju “Živojin Mišić”, svi ovogodišnji dobitnici priznanja “Najbolji edukatori Srbije” daju primer ostalim predavačima, jer se izuzetno zalažu i motivišu učenike da razviju svoje sposobnoti i talente i van onoga što se podrazumeva pod redovnom nastavom. Ove godine nagrađeno je pet učiteljica, pet nastavnika osnovnih škola i šest nastavnika srednjih škola iz različitih gradova Srbije.


Novi Sad: Trener Aleksandar Veselinović ponovo na klupi Vojvodine\nUprava fudbalskog kluba Vojvodina danas je postavila novog šefa stručnog štaba prvog tima, dojučerašnjeg stratega subotičkog superligaša Spartak Ždrepčeva krv, Aleksandra Veselinovića.\nNakon iznenadnog odlaska Ilije Stolice uprava fudbalskog kluba Vojvodina pronašla je rešenje za upražnjeno mesto šefa stručnog štaba. Tim će u finišu sezone predvoditi Aleksandar Veselinović, dojučerašnji strateg ekipe Spartak Ždrepševa krv.\nBiće to drugi madat ovog trenera na klupi novosadskog superligaša, a prvi je okončan nakon samo nekoliko nedelja saradnje. On je već danas odradio prvi trening sa ekipom, a debitovaće u prvom meču plej-ofa koji je na programu ovog vikenda kada ekipa Vojvodine gostuje u Kruševcu ekipi Napretka.\nU stručnom štabu će ubuduće biti i nekadašnji čuvar mreže ovog kluba Srđan Žakula koji će obavljati funkciju trenera golmana, dok će preostali članovi stručnog štaba biti poznati naknadno.\nAleksandar Veselinović (47) je trenersku karijeru započeo u litvanskoj ekipi Suduva koju je predvodio godinu i po dana, a nakon krateke epizode u Vojvodini sa puno uspeha je predvodio ekipu Spartaka sa kojom je na kraju preliminarne faze aktuelne sezone 2017/18 zauzeo 5.mesto na tabeli sa 49 osvojenih bodova i uz učinak od 14 pobeda, 7 remija i 9 poraza.


Ćel-Morten Jonsen, generalni direktor Telenora, izabran je za predsednika Upravnog odbora Saveta stranih investitora na redovnoj skupštini udruženja održanoj danas.\nPokloni za prvih trista\nUninor, mobilni operator Telenor grupe u Indiji, pokrenuo je poslovanje u mobilnom sektoru u sedam indijskih država, što je najveći poduhvat u istoriji telekomunikacija. Uninor će svojim uslugama pokriti teritoriju sa oko 600 miliona ljudi, čime je kompanija postala rekorder u pokrivenosti teritorije u Indiji.\nDodeljene godišnja priznanja IT Globus - Telenor dobitnik Zelenog Globusa za doprinos očuvanju životne sredine\nZeleni IT Globus, koji se dodeljuje u okviru godišnjih priznanja časopisa Mikro za izuzetna ostvarenja u oblasti informatike, računarstva i telekomunikacija, pripao je Telenor u Srbiji za doprinos očuvanju životne sredine.\nU okviru praznične ponude Telenorovi postpejd korisnici mogu da odaberu jednu osobu sa kojom će do kraja 2010. godine moći besplatno da razgovaraju – i to u oba smera.\nTelenor WAP portal najbolji\nTelenorov WAP portal pobednik je ovogodišnjeg WEB FEST-a na osnovu glasova publike iz regiona bivše Jugoslavije u kategoriji sajtova za mobilni telefon. Telenor WAP našao se ispred portala RTV B92 i nacionalnog servisa RTS.\nSvim Telenorovim pripejd korisnicima od danas Telenor će uvećati deset puta kredit ako odu na servis ”Moj meni 111”, gde ih čeka ponuda ”Deset puta više”.\nNova cena uspostavljanja veze za pripejd korisnike paketa "Tako lako"\nOd srede 25. novembra cena uspostavljanja veze u paketu “Tako lako” iznosi 5,9 dinara, a promocija gde je svaki treći minut u okviru ovog paketa besplatan se ukida.\nHTC HD2 prvi Windows telefon samo u ponudi Telenora\nTelenorovi korisnici prvi u regionu do najbržeg telefona na svetu\nTelenor i Fond Ekotopija nastavljaju saradnju


Bitka za Titov komšiluk: Knežević, Djukanović i Arapi u bolnici Meljine - Ekonomske Vesti\nCrnogorski biznismen Duško Knežević optužio je crnogorskog predsednika Mila Djukanovića da je osnovao of šor firmu na Kipru kako bi postao vlasnik bolnice Meljine, poznate i po tome što joj se u prvom komšiluku nalazila vila Josipa Broza Tita.\n„Of šor firmu na Kipru Vagor investment limited, za koju je prvo negirao da je ima, pa je suočen sa papirima priznao da je njegova, osnovao je sa ciljem da preko nje formalno postane vlasnik bolnice Meljine i pripadajućeg zemljišnog kompleksa od 50.000 kvadrata“, navodi Knežević, a prenose podgoričke Vijesti.\n„Da bi sakrio tragove, kao formalni zastupnik firme upisana je druga osoba, a naš dogovor je bio da on i moje kompanije dijele zajednički udio 50:50, te da strateški partner bude Abu Dabi Capital Group sa svojim procentom vlasništva”, nastavlja s optužbama Knežević, koji sam tvrdi da se nalazi u Londonu dok mu je u Crnoj Gori odredjen pritvor u odsustvu, a od dve njegove poslovne banke jedna je u stečaju (IBM) a druga (Atlas) pod moratorijumom u očekivanju spasa dokapitalizacijom.\n„Pozivam lažova koji se predstavlja kao predsjednik Crne Gore da kaže ko mu je osnovao firmu na Kipru i ko su mu svjedoci da je njegova“, ne bira ni Knežević reči kad govori o Djukanoviću.\n„U partnerstvo s Abu Dabi Capital Group sam ušao na njegov zahtjev jer su Arapi bili vlasnici Crowne Hospital u Londonu, i namjeravali su da ulažu u zdravstveni turizam. Onda je 2008. došla ekonomska kriza, Arapi su prodali bolnicu u Londonu i izašli iz partnerstva u Meljinama, čemu je kumovalo i višegodišnje odugovlačenje sa donošenjem odluka na nivou lokalne samouprave, neophodnih za početak investicija. Arapi su to kasnije prebili investicijom u Atlas capital centru i naplatili izlazak iz Meljina ukupno oko 21 milion eura sa kamatama“, sipa optužbe Duško Knežević, koga predsednik Crne Gore Milo Djukanović naziva odbeglim tajkunom.\n← Milo Djukanović: Neću podneti ostavku, nisam vlastoljubiv\nFAZ: SAD nemaju ništa protiv gasovoda Severni tok 2 →


PCVesti - Intel predstavio veliki broj noviteta na tradicionalnoj Intel Channel konferenciji\nby newsmasteron 25.10.2011\nBeograd, 24. oktobar 2011. godine – Kompanija Intel održala je 24. oktobra u Beogradu tradicionalnu Intel Channel konferenciju koja okuplja više od 150 partnera iz regiona. Tom prilikom, predstavnici kompanije Intel prikazali su najnovije proizvode i govorili o planovim kompanije Intel za naredni period.\nPosetioci su imali prilike da čuju više novosti o planovima kompanije Intel za narednih nekoliko godina, a posebna pažnja posvećena je novoj kategoriji mobilnih uređaja koji će Intel predstaviti u skorijoj budućnosti. Pored toga, učesnici su izrazili veliko interesovanje za Ultrabook™ koncept i Intel WiDi 2.0 mobilnu tehnologiju koja je uživo demonstrirana.\nTradicionalno, predstavljena su i rešenja za desktop i serverski segment, a kompanija Intel iskoristila je Intel Channel konferenciju kako bi sa lokalnim partnerima podelila zadovoljstvo veoma dobrim prodajnim rezultatima ostvarenim u 2011. godini, na lokalnom ali i na globalnom nivou.\nKada su u pitanju proizvodi za skladištenje podataka Intel odavno drži primat sa svojom linijom SSD uređaja, pa je konferencija bila dobra prilika da se okupljenima prezentuju vodeća rešenja na tom polju, poput SSD serija 320 i 520 koje su skoro predstavljene.\nPrisutnima su se obratili predstavnici kompanije Intel iz Srbije, Mađarske, Velike Britanije i Slovenije, a ceo skup potrajao je do kasnih poslepodnevnih časova.


pink.rs | Festival autorskog filma u znak podrške borbi protiv naslija (VIDEO)\nFestival počinje 25. novembra i trajaće do 3. decembra.\nFestival autorskog filma (FAF) biće održan 22. put od 25. novembra do 3. decembra u više od 10 bioskopa u Beogradu, a svoj program predstaviće večeras u Kulturnom centru "Grad", u okviru "Delikatesnog ponedeljka" kada će skupljati donacije za - udruženje građana za borbu protiv trgovine ljudima i svih oblika rodno zasnovanog nasilja.\nNVO Atina je jedina organizacija u Srbiji koja izvodi programe dugoročnog socijalnog uključivanja žrtava trgovine ljudima. Specifičnost njihovih programa jeste nastojanje da se podrška pruža na sveobuhvatan i sistematičan način uz aktivno uključivanje državnih institucija i punu participaciju samih korisnika/ca, kako bi sistem pomoći postao održivo rešenje za potpun oporavak i punu integraciju.\nTim Festivala autorskog filma u saradnji sa "Bagel Bejglom" će pored svojih kuvarskih sposobnosti publici i medijima predstaviti i program koji je sačinjen od pobednika svetskih filmskih festivala, ostvarenja reditelja koje publika festivala voli i odlično poznaje, kao i zanimljivih filmova koji pokazuju nove tokove u autorskom filmu. Samo u glavni program ovogodišnjeg festivala uvrštena su 22 ostvarenja od kojih se 11 takmiči za Gran pri festivala "Aleksandar Saša Petrović".\nFestival će otvoriti 25. novembra u Domu omladine Beograda film "Ja, Danijel Blejk", slavnog reditelja Kena Louča. Pored glavnog programa, tu je i veći broje pratećih programa - predstave, edukativni sadržaji, radionice.\nPočinje 22. Festival autorskog filma!


Izvor: Sportske.net, 09.Dec.2018, 23:14\nKako prenose španski mediji, Alvaro Morata bi u januaru trebalo da napusti redove Čelsija.\nStigao je Španac na "Stamford Bridž" iz madridskog Reala leta 2017. godine za rekordnih 70 miliona evra, ali nije opravdao očekivanja.\nDobro je počela njegova karijera u Londonu, ali su usledili problemi sa leđima, koji su doveli do značajnog pada u formi kod španskog napadača.\nPočeo je Morata da promašuje nemoguće, neretko >> Pročitaj celu vest na sajtu Sportske.net << je upropašćavao izgledne prilike, pa ni kod Mauricija Sarija nije dobio ništa značajniju rolu ove sezone.\nUkazivao mu je iskusni Italijan priliku, ovaj mu je uzvratio sa pet golova u Premijer ligi i dva u Ligi Evrope, ali to nije dovoljno za "Plavce".\nUprava je prema navodima španskih medija donela odluku da ga se reši već u januaru, nije se pitao Sari, moguće je i da Španac bude poslat na pozajmicu.\nZainteresovanih strana za sada nema, stidljivo se kao jedna od opcija pominje Milan, koji je i ranije bio zainteresovan za Španca, videćemo kakva će sudbina zadesiti bivšeg napadača Real Madrida i Juventusa.\nPostavlja se i pitanje šta će Čelsi uraditi kada ga pozajmi ili proda, u tom slučaju će ostati sa samo jednim pravim napadačem u rotaciji, Žiruo, pa se kao mogućnost nameće i nova kupovina "Plavaca" na zimskoj transfer pijaci.\nTokom sezone su bili povezivani sa Kšištovom Pjontekom iz Đenove, koji je ove sezone postigao 11 golova u Seriji A.\nBarselona nastavlja po starom, kupuje u Liverpulu?\nIzvor: Sportske.net, 10.Dec.2018, 17:15\nKatalonci izgleda pronašli uspešan recept...Barselona je u potrazi za novim napadačem, a izgleda da će ponovo sarađivati sa nekim klubom iz Liverpula...Doveli su Suareza i Kutinja iz Liverpula, a ovog leta su odlično sarađivali sa Evertonom...Everton je doveo Minu za 30 miliona evra, ali i Andrea...


RTS :: Otkazano Evropsko prvenstvo u atletici\nAtletika Otkazano Evropsko prvenstvo u atletici\npetak, 24. apr 2020, 07:07 -> 08:00\nOtkazano Evropsko prvenstvo u atletici\nEvropsko prvenstvo u atletici u potpunosti je otkazano zbog pandemije koronavirusa i malog broja slobodnih termina u 2021. godini. Takmičenje je trebalo da se održi od 25. do 30. avgusta na pariskom „Šarletiju”, ali su organizatori zaključili da neće biti uslova za njegovo održavanje.\nPoslednji rok za donošenje odluke o održavanju Evropskog prvenstva bio je 1. maj, ali su organizatori posle konsultacija sa Francuskom atletskom federacijom, čelnicima države i ministarstvima sporta i policije došli do zaključka da ipak neće biti mogućnosti da se takmičenje održi u nekom drugom terminu.\n„Borili smo se do kraja da se ovaj Šampionat održi, tražili smo i najmanju šansu, ali smo na kraju ipak odlučili da sve otkažemo", izjavio je za „L'Ekip" Žan Grasija, predsednik organizacionog odbora.\n„Bilo je puno razgovora prethodnih mesec dana. Na kraju su i čelnici evropske atletike s razumevanjem prihvatili ovakvu odluku, jer znaju da smo dali sve od sebe. Želeli smo da i u 2020. sportistima ponudimo nešto zanimljivo, ali na kraju nismo uspeli u svojoj nameri. Plašim se da će ovo biti "bela godina", kada je sport u pitanju".\nGrasija je objasnio da je bilo mnogo razloga zbog kojih organizatori nisu tražili neki novi termin u 2021. godini.\n„Kratko smo razmatrali mogućnost da se šampionat održi naredne godine. Vrlo brzo smo došli do zaključka da će koronavirus biti stalna pretnja i u 2021. Zbog Olimpijskih igara biće i malo termina, a uslediće užasna ekonomska kriza i sport će postati poslednja briga ljudi u nekom narednom periodu", upozorio je Grasija.\nNaredno Evropsko prvenstvo je planirano da se održi 2022. gudinu u Minhenu, a za organizaciju sledećeg u 2024. godini nadmeću se Italija i Poljska, no sve je to sada pod velikim znakom pitanja.


Iz Preševa u Bujanovac prebačene 184 izbeglice - Društvo - Dnevni list Danas\nPočetna » Društvo » Iz Preševa u Bujanovac prebačene 184 izbeglice\nZa zimsko zbrinjavanje migranata na jugu Srbije otvoren još jedan prihvatni centar\nIz Preševa u Bujanovac prebačene 184 izbeglice\nOtvaranjem Prihvatnog centra u Bujanovcu u nekada napuštenoj proizvodnoj hali Preduzeća „Svetlost“ stvoreni su uslovi za zimski smeštaj izbeglica, uglavnom žena i dece.\n0Piše: V. Ristić 28. oktobra 2016. 11.45\nPoslednjih dana ovde je iz Preševa prebačeno 184 osobe, od čega je najviše dece – 110, a ima i maloletnih lica koja nemaju roditeljsku pratnju.\n– Ovo je do sada najveća investicija Delegacije EU u oblasti poboljšanja uslova smeštaja za migrante na teritoriji Srbije, jer mi kao lokalna samouprava nismo bili u stanju da ovaj projekat sami finansiramo – potvrdio je za Danas predsednik Opštine Bujanovac Šaip Kamberi. Reč je o sredstvima od oko 340.000 evra za opremanje prostorija za boravak, kuhinje ali i mesta za različite kreativne radionice.\nU Prihvatnom centru u Preševu boravi blizu 900 migranata uglavnom iz Sirije, Avganistana, Pakistana i Iraka. Topli obroci se spremaju zahvaljujući finansijskoj podršci „Karitasa“ i „Dečjeg sela“. Procene dežurnih timova Crvenog krsta i UNHCR govore da će najveći broj migranata s obzirom na solidne uslove za smeštaj prezimiti na jugu Srbije.\n– Angažovani su timovi nevladinih organizacija, ali i drugih organizacija koje na kreativni način treba da pomognu ovim licima da se resocijalizuju i koliko toliko zaborave strahote kroz koje su prošli – navodi Nemanja Božović iz Komesarijata za izbeglice.\nSvaka od smeštenih porodica ima svoju sobu sa osam ili 12 ležaja. Obezbeđeno je grejanje i adekvatni higijensko-sanitarni uslovi. Ovde je predviđeno da maksimalno može da boravi oko 240 lica i taj broj će sasvim sigurno narednih sedmica biti popunjen.\nOtvaranjem prihvatilišta u Bujanovcu, na jugu Srbije je zaokružen sistem za prihvat migranata. Najpre je postojao – u slučaju eventualno novog migrantskog talasa lako se može aktivirati – šatorski prihvatni centar u Miratovcu, u neposrednoj blizini graničnog prelaza s Makedonijom, koji je sada zatvoren. U centru u Preševu je i dalje u potpunoj funkciji policijska logistika gde migranti dobijaju neophodne registracione papire koji su neophodni za podnošenje dokumentacije za traženje azila. I dalje postoji optimalni uslovi za smeštaj i ishranu, a objekat je i pod stalnim nadzorom pogranične i lokalne policije, pre svega zbog krijumčara koji za ne male svote novca (nezvanično, za prevoz do Šida naplaćuju za tročlanu porodicu i do 4.000 dolara). Pristup objektu zabranjen je privatnim prevoznicima, a u prvom redu taksistima.


20.02.2020 u 15:00\nTreniraju u Antaliji sa pogledom ka Tokiju\nKajakaška reprezentacija Srbije počela je veslačke pripreme. Posle početnih treninga u Trebinju, zatim na Jahorini i Rogli na kojima je boravio veći deo tima, naši najbolji kajakaši i kajakašice preselili su se u tradicionalnu bazu za prve veslačke pripreme, Antaliju. Na prvi deo veslačkih priprema u Tursku je otputovalo dvadesetoro sportista, koje osim selektora dr Pavla Jovanova i glavnog trenera tima Akoša Vereckija nadgledaju i treneri Miroslav Rodić, Nenad Kosijer, Đurica Levnajić i Milan Đenadić, dok o oporavku tima brine fizioterapeut Miloš Malešević Selektor Jovanov ističe da su pripreme za olimpijsku godinu počele još u septembru prošle godine i da su pripreme u Antaliji samo nastavak plana priprema i izražava zadovoljstvo napretkom: „Ovo su prve veslačke pripreme u ovoj\n18.02.2020 u 19:03\nTurska će nastaviti da šalje snage u Idlib i osvetiće se\nANKARA - Portparol turskog predsednika Ibrahim Kalin izjavio je da će Turska rasporediti još trupa u sirijskoj provinciji Idlib i da će se osvetiti za napad vladinih snaga, dok istovremeno Ankara nastavlja razgovore sa Moskvom o situaciji u Siriji. On je rekao da će Turska nastaviti da šalje trupe u Idlib kako bi obezbedila sigurnost civilima i celom regionu, prenosi Tanjug. Delegacije Rusije i Turske sastale su se danas, drugi dan zaredom u Moskvi, gde razgovaraju o situaciji u Idlibu, ali vidan napredak nije postignut, prenosi Rojters. Kako je posle sastanka saopštilo rusko Ministarstvo spoljnih poslova, dve zemlje su ponovile posvećenost postojećim sporazumima o Idlibu, kojim nastoje da smanje napetost u regionu. U saopštenju Ministarstva se ne pominje zahtev Turske da se\n18.02.2020 u 08:14\nANKARA - Tursko tužilaštvo, koje sprovodi istragu protiv vojske te zemlje i Ministarstva pravde, izdalo je danas nalog za hapšenje 228 osoba zbog sumnji da su povezani sa mrežom muslimanskog imama Fetulaha Gulena za koju Ankara tvrdi da stoji iza pokušaja vojnog puča 2016. godine, prenosi turska agencija Anadolija. Tužilaštvo je, u okviru istrage protiv turskih oružanih snaga, naredilo hapšenje 157 osoba, uključujući 101 aktivnog oficira, navodi Anadolija, prenosi Rojters. U okviru odvojene akcije, tužilaštvo u Ankari naredilo je zadržavanje u pritvoru 71 osobe u okviru istrage, čija su meta bile navodne pristalice Gulena u Ministarstvu pravde, od kojih 33 trenutno rade u ministartvu, dodaje Anadolija. Od pokušaja puča, tokom kojeg je stradalo oko 250 osoba, oko 80.000 ljudi je\n14.02.2020 u 21:00\nPrvi direktni vojni sukob turskih i sirijskih vojnika u provinciji Idlib koji se desio ove sedmice preti da izazove još veći haos na Bliskom istoku. Ankara poziva Moskvu da ukroti svog saveznika u Damasku, koji ne poštuje dogovore o prekidu neprijateljstva protiv opozicije, dok predsednik Bašar el Asad tvrdi da je za sve kriva Turska, koja grubo krši međunarodno pravno i ugrožava sirijski suverenitet i teritorijalni integritet. Ako ne prekine napade, predsednik Asad će platiti tešku cenu. U slučaju novog sukoba, Turska će bez oklevanja napasti sirijske snage bilo gde, na kopnu i u vazduhu, spekuliše turska štampa. Govori se čak da ne bi trebalo poštedeti ni Damask. To mnogi doživljavaju kao najavu novih direktnih i širih sukoba dve zemlje. Poslednjih dana u Idlibu je stradalo sedam\n13.02.2020 u 16:56\nDAMASK - Sirijski parlament danas je zvanično priznao kao genocid masakr nad Jermenima za vreme i posle Prvog svetskog rata u Turskoj, u svetlu rastućih tenzija i sukoba između vojske dve zemlje na severozapadu Sirije. „Parlament osuđuje i priznaje genocid koji je počinila Otomanska država početkom 20. veka nad Jermenima”, navodi se u saopštenju, prenosi Beta. Istoričari procenjuju da je oko 1,5 miliona Jermena ubijeno za vreme i posle Prvog svetskog rata u Turskoj, što mnogi ocenjuju kao prvi genocid u 20. veku. Turska navodi da je ubijeno 500.000 Jermena. Turski predsednik Redžep Tajip Erdogan izjavio je u sredu da će „svuda” sprovoditi napade na sirijske snage u slučaju novih napada na turske snage u Siriji. Od početka februara u sukobima sirijske vojske u provinciji Idlib


Renault kreira buduće Mitsubishi modele za evropsko tržište\nNovi navodi svetskih medija donose informacije o tome da će kompanija Renault najverovatnije preuzeti proizvodnju Mitsubishi automobila u jednoj od svojih francuskih fabrika...\nOvakav potez smisleno može biti kontradiktoran prethodnim planovima za potpuno zaustavljanje prodaje Mitsubishi vozila u Evropi. Nissan je kupio 34% udela brenda Mitsubishi, nakon što je otkrio da je on pružio netačne podatke o gorivnoj efikasnosti njegovih modela. Ova akvizicija dodala je još jedan slavni brend već aktivnom Renault/Nissan savezu, formirajući na taj način partnerstvo između kompanija Renault-Nissan-Mitsubishi.\nRestruktuiranje grupacije prvi put je objavljeno u okviru globalnog ekonomskog preokreta i borbe vezane za lošu prodaju Mitsubishi automobila. Nazvan “Small But Beautiful”, ovaj plan predstavlja deo budućeg projekta dizajniranog kako bi se uskladio sa globalnim padom potražnje na tržištu automobila. Predlog bi trebalo da postavi fokus ovih kompanija na njihove najjače prodajne linije i ukine sve one koje su previše slabe.\nOvo može učiniti da Mitsubishi zamrzne sva nova izdanja evropskih modela, koji su prethodno držali oko jedan posto ukupnog tržišta. Umesto na njih, Mitsubishi će se koncentrisati na svoje napore uložene u Azijsko tržište, gde ovaj brend poseduje veliki uspeh sa modelima kao što su prethodna generacija Pajero/Montero serija, koje su tamo visoko cenjene. 2022 Outlander predstavljaće prvi Mitsubishi baziran na Nissan arhitekturi. Uprkos dobroj prodajnoj stopi prethodnih godina, evropsko lansiranje ovog modela ipak ne možemo očekivati.\nMeđutim, sudeći prema Financial Times, publikaciji koja poseduje direktne izvore i znanje vezano za ovu temu, uprava japanskog brenda sada ipak razmatra vraćanje ove linije na stari kontinent. U jednom izveštaju navedeno je da kompanija Mitsubishi razmatra upotrebu jedne Renault fabrike u Francuskoj radi uspešnog nastavljanja proizvodnje i zadržavanja prisustva ovog proizvođača na evropskom podneblju.\nDodatno, kod nas su pojedini modeli brenda Mitsubishi veoma dobro prošlil, sa Outlender priključno hibridnom varijantom koja predstavlja najbolje prodavanu seriju svoje vrste, dok Mirage/Space Star nastavlja da donosi veoma zavidne rezultate. Nova generacija Outlender modela predstavljena je ovog meseca i dolazi kao prvi Mitsubishi kreiran na Nissan platformi, deleći brojne šasijske i enterijerne elemente sa Nissan Rogue linijom radi smanjivanja troškova.\nOvakvi potezi potpuno su u ravni sa planovima o povećanju kooperativnosti među kompanijama, kao i iskorišćavanjem punog potencijala fabrika brenda Renault. Francuski proizvođač automobila donosi posao hiljadama Fransuza, sa generalnim direktorom brenda Renault, Lukom de Meom, koji je prethodno izjavio kako se njegova namera zasniva na povećanju proizvodnog kapaciteta njihovih fabrika, koje trenutno operišu na nivou od oko 70%.\nPrema AutoNews Europe, Mitsubishi je izjavio da će odluka o zamrzavanju razvoja novih automobila u Evropi ostati na snazi do danjeg, dok je prvi čovek za odnose sa javnošću kompanije Renault odbio da komentariše bilo kakve "spekulacije".


Kafa sa Deda Mrazom u Zaječaru u četvrtak,25.oktobra od 17 časova - Srbija do Informacija Kafa sa Deda Mrazom u Zaječaru u četvrtak,25.oktobra od 17 časova - Srbija do Informacija\nKafa sa Deda Mrazom u Zaječaru u četvrtak,25.oktobra od 17 časova\nDođite da podržite Deda Mraza, popijete kafu sa njim i izborite se za vaše pravo da znate!\nU okviru kampanje „Srbija do informacija“ u četvrtak 25. oktobra, Zaječar će ugostiti Deda Mraza u Omladinskom centru od 17 do 19 časova.\nSvi mi znamo da je posao Deda Mraza da nam donese poklone. Međutim, ako se usvoji ovakav Nacrt Zakona možda će umesto poklona morati da nam donese odgovore na pitanja na šta i na koji način se troše naše pare.\nAko vam je bitno da od nas ne kriju kako troše naše pare i šta rade u naše ime, ako verujete da građani imaju moć, pozivamo vas da povedite prijatelja na kafu sa Deda Mrazom i sa predstavnicima organizacije Crta. Deda Mraz će deliti poklone u Zaječaru, a mi informacije! Dođite da se upoznamo i razgovaramo o tome šta muči Zaječarce i Zaječarke i koje probleme ne možemo da rešimo bez Zakona o slobodnom pristupu informacijama.


Fudbal - Odlični rezultati mlađih selekcija FK „Mundial“\nNapisano u kategoriji Fudbal, 17 marta, 2015\nNa nedavno završenom takmičenju Zimske lige u fudbalu, u organizaciji GFS Pančevo, koja se održavala od novembra do marta meseca u balonu „Arena“ i kačarevačkoj hali, fudbaleri FK „Mundial“ ostvarili su veliki uspeh. Najbolji rezultat postigli su dečaci rođeni 2001.godište koji su takmičenje završili bez poraza u ligaškom delu.\nU finalu su bili bolji od FK „Stenli Vojvodina“ rezultatom 3:1. Takođe, iz ove generacije dečaka FK „Mundial“ proglašeni su najbolji igrač lige, Georgije Jankulov, kao i najbolji strelac lige, Andre Jakovašić. Dečaci 2003.godišta su u finalu savladali FK „Stenli Vojvodinu“ rezultatom 4:1, i iz ove generacije dečaka takođe su proglašeni najbolji igrač lige Luka Regoje, kao i najbolji strelac lige Aleksa Čevizović. Najboli golman lige bio je Marko Kuzmanović.\nEkipa dečaka 2004.godišta je takođe ostvarila veliki uspeh gde tokom ligaškog dela nisu izgubili utakmicu. U finalu su bili bolji od vršnjaka iz FK „Budućnost“ rezultatom 3:2. Ekipa dečaka 2005.godišta iz FK „Mundial“ zauzela je treće mesto, pobedom nad ekipom „Budućnosti“ rezultatom 5:2. Najzinimljivije je bilo u generaciji 2006.godišta, gde su se u polufinalu sastale dve ekipe „Mundiala“, čime su potvrdile odličan rad u mlađim kategorijama u ovom klubu. Nakon polufinalnih utakmica u generaciji 2006.godišta jedna ekipa je osvojila treće mesto, a druga ekipa drugo mesto u konačnom plasmanu, gde su u finalu nakon odigranih 40.minuta mreže mirovale, i posle izvođenja penala više sreće su imali dečaci iz FK „Fortuna“ i pobedili sa 3:2.\nOvim ogromnim uspehom u mlađim kategorijama retko koji klub se može pohvaliti kao FK „Mundial“, koji godinama potvrđuje kvalitetan rad i uspeh u radu sa mlađim kategorijama. Njihov kvalitetan rad su prepoznali i ljudi iz FK „Železničar“, gde je i potpisana međusobna saradnja dva kluba na osnovu koje danas u „Železničaru“ igra oko 50 dečaka koji su prošli školu FK „Mundial“ i koji danas igraju u kadetskoj i pionirskoj selekciji „Želje“ i takođe beleže dobre rezultate.


Ožegović: Gradska uprava u Pirotu dobar servis građana | Pirot vesti\nPočetna/Lokalna samouprava/Ožegović: Gradska uprava u Pirotu dobar servis građana\nDržavni sekretar u Ministarstvu državne uprave i lokalne samouprave Željko Ožegović kazao je danas nakon razgovora sa gradonačelnikom Pirota Vladanom Vasićem da je grad Pirot među prvima krenuo sa primenom odredbi novog Zakona o upravnom postupku, iako taj Zakon tek treba da bude donešen.\n-Misli da Vladan kao mlad gradonačelnik razume kakvu upravu želimo i da je u tom pravcu krenuo ne čekajući donošenje novog Zakona o upravnom postupku, čiji je jedan od osnovnih ciljeva bolja, efikasnija i ekonomičnija uprava koja će da odgovara potrebama građana, da se uštedi vreme i troškovi građana, ali i da investitori lako mogu da dođu do podataka koji su im neophodni kako bi investirali u Srbiju-kazao je sekretar Ožegović.\nGradonačelnik Vasić kazao je da je cilj i ministarstva i gradova postojanje dobre elektronske uprave i uopšte uprave koja treba da bude servis građana.\n-Mogu da pohvalim pristup, jer je u centru pažnje bio novi Zakon o upravnom postupku. Imamo blisku saradnju sa Ministarstvom da ceo taj proces unapredimo i ja sam siguran da ćemo za dve do tri godine doći do tog cilja, da gradske uprave budu kvalitetan servis građana i da građani vide efekte i rezultate.\nPoslovni servis "Komunalca" - Velika potpora svim…\nPremijerka Brnabić sutra će, nakon gostovanja na TV Pirot od 13 sati, razgovarati u centru sa Piroćancima


„Nopal Lux“ najavljuje saradnju sa nemačkim “Vestnerom“ › Made-in-Germany.rs\n„Nopal Lux“ najavljuje saradnju sa nemačkim “Vestnerom“\nBačkopalanačko preduzeće „Nopal Lux“, vodeći proizvođač elektro-instalacionog materijala u Srbiji i regionu, planira da u saradnji sa nemačkom kompanijom „Vestner“ pokrene proizvodnju konponenti za liftove.\nPrilikom posete ovoj kompaniji, predsednik Privredne komore Srbije (PKS) Marko Čadež je rekao da očekuje skoro rešavanje pravno-imovinskog problema koji Nopal Lux ima, što će joj omogućiti da realizuje svoje planove.\n– Važno je da se omogući da ne dolazi do takvih problema koji bi narušili poslovne planove i otvaranje novih radnih mesta. Privredna komora Srbije može mnogo da uradi, ali je važno da imamo partnere u vladi i resornom ministarstvu – naglasio je Čadež, a prenosi agencija “Tanjug”.\nĐura Jakovljev, vlasnik i generalni direktor kompanije iz Bačke Palanke, kaže da bi saradnja sa firmom „Vestner“, koja je najveća nemačka kompanija u proizvodnji liftova i pokretnih stepenica, omogućilo otvaranje novih 80 do 90 radnih mesta. On je istakao da je Nopal lux pretežno orijentisan na izvoz, da skoro polovinu svojih proizvoda izvozi u zemlje regiona, ali i u Evropsku uniju (EU), kao i da se u narednom periodu planira izvoz i na rusko tržište.\n– Od nekada ne baš uspešnog društvenog preduzeća kompaniju je preuzela porodica Jakovljev, koja je obnovila proizvodnju, unela nove tehnologije i uspela da napravi proizvod koji je konkurentan istim proizvodima u mnogim zemljama Evrope, a pri tom je jeftiniji i dobrog kvaliteta – naglasio je Čadež.\nProizvodni program ove kompanije, između ostalog, obuhvata sijalična grla, razvodne kutije, kućna zvona, sklopke i priključnice za ugradnju u zid, a godišnja proizvodnja meri se sa više od 300 artikala i pet miliona jedinica.\nSporazumi Nemačke i Rusije za saradnju u kosmosu\nOd MiG na 08/12/2015 / Finansije, Industrija, Investicije, Proizvodnja, Tehnologija / Ostavite komentar


Maduro zahvalio Putinu na ugovoru o nabavci ruskih vakcina protiv kovida - Sputnjik Srbija\n16:48 15 Maj 2021\nMaduro zahvalio Putinu na ugovoru o nabavci ruskih vakcina protiv kovida\n20:33 29.12.2020 (osveženo 20:33 30.12.2020) Preuzmite kraći link\nPredsednik Venecuele Nikolas Maduro izrazio je zahvalnost ruskom predsedniku Vladimiru Putinu posle potpisanog sporazuma o kupovini 10 miliona doza vakcine „Sputnjik Ve“ (Sputnik V).\n„Posle nekoliko meseci ozbiljnog i odgovornog rada sa našom ruskom braćom, danas smo potpisali sporazum o kupovini prvih 10 miliona doza vakcine ‘Sputnjik Ve’. Zahvaljujem predsedniku Putinu na ovom važnom koraku na početku masovne vakcinacije u Venecueli“, napisao je Maduro na Tviteru.\nRanije je potpredsednica Venecuele Delsi Rodrigez saopštila da su postignuti dogovori o isporuci vakcine. Takođe je navela da je zemlja spremna da započne vakcinaciju i izrazila nadu da će vakcinacija početi što je pre moguće.\nvakcina, Vladimir Putin, Nikolas Maduro


Kako zbog dešavanja na samom tom meču, tako i zbog druge utakmice koja se igrala u ovoj grupi, duelu Midtjilanda i Brage.\nUtakmica u Beogradu je završena par minuta ranije, Zvezda je pobedila i u tom momentu imala idealnih 2:2 u Danskoj.\nAli je Midtjiland onda na samom kraju utakmice postigao gol i pobedio, što je na terenu Marakane video i Dejan Stanković sa još par članova stručnog štaba i igrača. Imao je zanimljivu reakciju razočarani trener Zvezde, što se videlo i u prenosu.\nDa je u Danskoj ostalo 2:2, Crvena zvezda bi pobedom nad bugarskim timom obezbedila plasman u sledeću rundu Lige Evrope.\nOvako će crveno-beli u poslednjem kolu izboriti dalji evropski put, a tri su opcije: Kao učesnik osmine finala Lige Evrope, kao učesnike šesnaestine finala Lige Evrope ili kao učesnik šesnaestine finala Lige konferencija.


Lider Pokreta "Samoopredeljenje" i potencijalni kandidat za novog kosovskog premijera Aljbin Kurti, izjavio je danas da nema novih informacija u vezi sa formiranjem vlade, da će se sastati ponovo sa predsednikom DSK Isom Mustafom, ali nije precizirao kada.\nKurti je, kako prenosi prištinska "Gazeta Expres", rekao da će prava vest biti kada budu postignuti konkretni rezultati u vezi sa koalicionim sporazumom.\nZna, kazao je, da novinare zanima sve u vezi sa formiranjem nove vlade, i dodao da će se sa Mustafom sigurno sastati i da je dogovor o koalicionom sporazumu moguć jer je, kako je rekao, to pre svega važno za građane.\n- Ali to nije vest, vest će biti kada postignemo sporazum u svim njegovim aspektima i tada ćemo imati šta da kažemo - rekao je Kurti.\nOn i Mustafa su se poslednji put sastali prošle subote. Mustafa je ranije obelodanio da je njegov poslednji predlog Kurtiju bio da DSK dobije poziciju predsednika privremenih prištinskih institucija, nakon što istekne mandat aktuelnom Hašimu Tačiju, a da se istovremeno tog trenutka njegova stranka odrekne jednog ministarskog mesta.\nInače, Kurti i Mustafa su načelno dogovorili da se ministarske pozicije podele po pola: pet "Samoopredeljenju" i pet DSK.\nTo znači da bi od preuzimanja funkcije predsednika, Mustafina stranka nastavila sa četiri, a "Samoopredeljenje" bi imalo šest ministara.\nNova prištinska vlada će, prema ranijem dogovoru dvojice lidera, imati 12 minsitarstava, s tim što će dva pripasti manjinama: jedno Srbima, a drugo drugim manjinskim zajednicama.


Sistemi S-400 okružuju Siriju - Sputnjik Srbija\nSistemi S-400 okružuju Siriju\n21:25 11.07.2019 (osveženo 22:38 11.07.2019) Preuzmite kraći link\nTurska namerava da rasporedi prvu bateriju ruskih protivvazdušnih raketnih sistema S-400 na granici sa Sirijom, piše list „Mili gazeta“.\nKako navodi turski list, vlasti su detaljno proučile okolinu i situaciju, nakon čega su odlučile da rasporede sisteme u području Biredžika, nedaleko od grada Šanliurfa. List ukazuje na to da je to mesto praktično sredina granice Turske sa Sirijom dugačke 911 kilometara. Južno od Biredžika se nalazi provincija Alep.\nDruga baterija će, navodno, biti postavljena u oblasti Mersin na jugoistočnoj obali ili na jugu, u području Hataj, koji se takođe graniči sa Sirijom.\nTurski institut za istraživanje Rusije je objavio danas na Tviteru da su u Tursku već stigli prvi delovi kompleksa S-400. Prema njegovim informacijama, ruski stručnjaci su ih dopremili avionima u Ankaru i Malati.\nPodsetimo, sistemi S-400 već čuvaju rusku bazu Hmejmim u Siriji.\nKupovina najnovijih ruskih sistema za protivvazdušnu odbranu S-400 izazvala je međunarodni skandal između Turske i Sjedinjenih Američkih Država. Vašington zahteva da se ugovor obustavi i da Turska umesto ruskih sistema kupi američke sisteme „Patriot“. U slučaju odbijanja, Vašington nije isključio mogućnost odlaganja, ili čak zabrane prodaje Turskoj najnovijih američkih lovaca F-35.


Nastavlja se rat između Rade i Anabele – Virealni.online\nNastavlja se rat između Rade i Anabele\nby Aldin AldinPosted on February 1, 2018\nRada Manojlović nije mogla da pređe preko komentara Anabele Atijas koji je aludirao na njenu majku pa joj je žestoko odgovorila.\nNaime, sve je počelo time što je Luna nakon žurke na kojoj je Rada pjevala rekla kako je pjevačica balavila za njenim dečkom,nakon toga, uslijedili su brojni komentari, a Rada je rekla da uvijek podržava ljubav, ali da nikako ne može da podrži vezu sa oženjenim muškarcem.\nTo je izazvalo Anabelu koja je na društvenim mrežama napisala kako Radu treba pitati kako je njen tata upoznao njenu mamu, aludirajući na to da je bio zauzet,međutim, Radu je ovaj komentar mnogo pogodio, pošto je ona majku davno izgubila, prenosi Kurir.\nJa sam se užasno potresla oko toga, ne znam ni koliko je pametno da to komentiram,već sam za neke vaše kolege prokomentirala to, samo iz razloga da joj ne prešutim na takvu stvar, jer mislim da polako odlazi u neku nenormalnost, banalnost i krajnost.\nPričati o nekome na taj način, ko nije živ, ko ne može da se brani,mene je stomak zabolio,rekla je pjevačica, a Anabela nije imala komentar na to.\nPrev Kako se nadao, Arsenal je dobio odličnu ekipu\nNext Jelena Karleuša raspametila muškarce providnom bluzom


Morata ponovo u Juventusu – Borba\nMorata ponovo u Juventusu\nJuventus nije časio časa nakon komplikacija oko transfera Arkadijuša Milika u Romu, koji je istovremeno stopirao dolazak Edina Džeka u Torino. Stara dama je postigla dogovor sa Atletiko Madridom oko pozajmice Alvara Morate, koja će biti plaćena paprenih 9.000.000 evra, uz opciju otkupa na kraju sezone za 45.000.000. Španac stiže već sutra u Torino, gde će obaviti formalnosti i potpisati ugovor sa novim-starim klubom.\nMoratin naslednik u dresu Jorgandžija biće Luis Suarez, koji je već dogovorio dvogodišnju saradnju u novom klubu i platu od 9.000.000 evra neto. Tako nije isključeno da Edin Džeko drugo vezano leto opstane bez već viđenog transfera. Prošle godine je imao dogovor sa Interom, ali je Roma tražila previsoko obeštećenje i potom ga promovisala u kapitena. Sada je napadač reprezentacije Bosne i Hercegovine imao dogovor sa Juventusopm oko plate od 7.500.000 evra, ali je kolaps nastao oko pregovora između Rome i Milika. Vučica je navodno promenila svoje uslove kada je u pitanju poljski napadač, što je dovelo do zastoja, a Juventus nije imao vremena da čeka.\nIpak, pojedini izvori u italijanskim medijima smatraju da će Juventus pored Morate dovesti i Džeka, čime bi konkurencija u samom špicu napada Stare dame postala paklena. Da li će biti tako pokazaće naredni dani.\nAlvaro Morata je bio Juventusova “sigurica”. Reč je o igraču koji vrlo dobro poznaje sredinu i neće mu biti neophodan period adaptacije. Za Staru damu je igrao između 2014. i 2016. godine, ostvario je 93 nastupa u svim takmičenjima i postigao 23 gola. Džeko ima 34 godine, ali to još uvek ne igra presudnu ulogu u njegovoj karijeri. Gde god je igrao u poslednjih desetak godina uglavnom je postizao dvocifren broj pogodaka po sezoni, a tokom pet sezona u Romi zabeležio je 222 nastupa u svim takmičenjima i postigao 106 golova. Vučici će biti teško da pronađe napadača koji će moći da ponovi taj učinak, a upitno je da li bi i Arkadijuš Milik to mogao.\nOdbornik DPS-a u SO Kolašin napustio partiju\nMugoša: Ako budemo morali da uvodimo strože mjere, prvo ćemo početi od ograničavanja rada kafića


PODSJEĆANJE: Konkurs za novinarsku nagradu Srđan Aleksić: Poziv za nominacije – Mreža za izgradnju mira\nPODSJEĆANJE: Konkurs za novinarsku nagradu Srđan Aleksić: Poziv za nominacije\nOvim pismom želimo da vas informišemo i potaknemo da se aktivno uključite u promociju i učešće na ovogodišnjem Konkursu za Novinarsku nagradu Srđan Aleksić.\nOva nagrada promoviše i daje dodatnu motivaciju novinarima i novinarkama, emisijama i medijima koji_e na profesionalan način i u kontinuitetu izvještavaju o marginalizovanim i ranjivim grupama u našem društvu i doprinose razvoju društveno odgovornog novinarstva.\nPodržite novinare i novinarke koji_e profesionalno rade svoj posao, koji prate rad vaše organizacije i izvještavaju sa vaših aktivnosti. Podržite novinare i novinarke, emisije i medije koji se ističu svojom profesionalnošću i odgovornošću i koji koriste adekvatan i politički korektan govor, koji uključuju sve strane u prilozima i tekstovima, odnosno koji su objektivni, ali su na strani ranjivih. Podržite novinare i novinarke koji promovišu mir, suživot i toleranciju i ljudska prava. Podržite novinare i novinarke koji_e razumiju značaj i snagu riječi izrečene i napisane u javnom prostoru i takvoj riječi pristupaju sa odgovornošću koja ona sa sobom nosi, takvu riječ koriste da doprinesu razvijanju svijesti javnosti o kršenjima ljudskih prava, ali i promociji pozitivnih narativa i tema koje nas spajaju, čine boljima i daju nam motivaciju da budemo dio pozitivnih promjena, a ne onih koje stvaraju razdor među nama.\nNagradite ih time što ćete ih nominirati na način predviđen u Konkursu, koji se nalazi ovdje.\nDovoljno je kratko obrazloženje o tome zašto mislite da jedan novinar/novinarka, emisija ili medij zaslužuje ovu nagradu, i najmanje dva priloga/teksta. Konkurs pronađite ovdje.\nRok za slanje radova: 31.10.2020\nKako nam još možete pomoći? Možete organizovati prezentaciju poziva za nevladine organizacije i novinare iz vaše lokalne zajednice ili im možete proslijediti poziv.\nPored udruženja građana, koji mogu predložiti novinare i novinarke, emisije i medije, novinari i novinarke se mogu direktno prijavljivati na Konkurs.\nOva nagrada novinarima i novinarkama mnogo znači iz nekoliko razloga, prije svega što nosi ime istinskog heroja Srđana Aleksića, čije ime simbolizuje građansku odgovornost i hrabrost, humanost i solidarnost. Nagrada je također specifična jer treća lica, odnosno nevladine organizacije, nominuju novinare i novinarke za priznanje. I na kraju ova nagrada je postala tradicionalna jer se dodjeljuje po deseti put ove godine i po mnogima je najznačajnija novinarska nagrada u Bosni i Hercegovini.\nJoš jednom vas molimo da se uključite jer je ovo naša nagrada, nagrada Mreže za izgradnju mira, nagrada svih nevladinih organizacija u Bosni i Hercegovini, nagrada svih potlačenih, marginalizovanih i ugroženih u svom svakodnevnom životu.\nPočetak rada ekspertne grupe na području USK:...\nNOVI PROJEKAT AGENCIJE ZEDA – Digital Design and...\nHayd u Park – 06/383\nSaopštenje za javnost: Godišnjica stradanja civila iz...\nKonkurs za novinarsku nagradu Srđan Aleksić: Poziv za nominacije – mladibl.com says:


Upitnik o informacionom sistemu finansijske institucije namenjen je bankama, društvima za osiguranje, društvima za upravljanje dobrovoljnim penzijskim fondovima davaocima finansijskog lizinga, platnim institucijama, institucijama elektronskog novca i javnom poštanskom operatoru u delu poslovanja koji se odnosi na pružanje platnih usluga i/ili izdavanje elektronskog novca.\nFinansijska institucija je dužna da odredi člana najvišeg rukovodstva koji će biti odgovoran za popunjavanje upitnika i koji će potvrditi tačnost i potpunost svih pruženih informacija. Potrebno je da upitnik (MS Excel fajl) bude elektronski potpisan korišćenjem kvalifikovanog elektronskog sertifikata.\nPopunjen upitnik, sa pridruženim dokumentima (embeded) u okviru istog eksel fajla, dostavlja se elektronskim putem najkasnije do 14. oktobra 2020. godine. Banke, društva za osiguranje, davaoci finansijskog lizinga, društva za upravljanje dobrovoljnim penzijskim fondovima i javni poštanski operator popunjen upitnik dostavljaju na SFTP server za razmenu podataka Narodne banke Srbije, a platne institucije i institucije elektronskog novca na Centar za razmenu podataka dostupnog preko internet stranice Narodne banke Srbije\nPreuzmite Upitnik o informacionom sistemu za 2020. godinu


Prihvaćena Informacija o stanju dijela gradskih saobraćajnica - Naša riječ Zenica\nPrihvaćena Informacija o stanju dijela gradskih saobraćajnica\nProteklog utorka održana je treća hitna sjednica Gradskog vijeća Zenica, na kojoj su razmatrane dvije tačke dnevnog reda: Informacija o korištenju stadiona „Bilino polje“ i Informacija o stanju dijela gradskih saobraćajnica s prijedlogom mjera sanacije i rekonstrukcije.\nInformacija o krištenju stadiona „Bilino polje“ uvrštena je na dnevni red na prijedlog gradonačelnika Zenice, Fuada Kasumovića, a u kojoj je navedeno da Grad Zenica omogućava FK „Mladost“ Doboj-Kakanj korištenje stadiona „Bilino polje“ radi odigravanja utakmica kada to iz objektivnih razloga nije moguće na njihovom stadionu, a što će biti regulisano posebnim aneksom ugovora za svaku utakmicu. Nakon sjednice, saopćenjem za javnost su se obratili menadžment i uprava NK „Čelik“, u kojem ističu da su oni, kao Klub, jedini ovlašteni za sklapanje ovakvih ugovora, i to shodno Ugovoru o korištenju od 28.12.2018. a nikako Grad Zenica.\nU nastavku sjednice usvojena je Informacija o stanju dijela gradskih saobraćajnica s prijedlogom mjera sanacije i rekonstrukcije, kojom je obuhvaćeno sedam gradskih zona. Predlagač ove tačke bio je Klub Zeničke inicijative-KF, a izlagač Armin Kurtagić, stručni saradnik za puteve u Gradskoj upravi, koji je naveo da je za ove namjene potrebno oko 27 miliona konvertibilnih maraka. Usvojen je i Zaključak kojim se gradska resorna služba zadužuje da, u roku od 10 dana, putem sektora mjesnih zajednica, prijavi prioritete mjesnih zajednica koje gravitiraju na području grada, te krenu u izgradnju petogodišnjeg plana za rekonstrukciju gradskih ulica u skladu sa priroritetima.


"Mali građanski razgovori u rukavicama" od 19. oktobra u Narodnoj banci - Kultura - Dnevni list Danas\nPočetna » Kultura » „Mali građanski razgovori u rukavicama“ od 19. oktobra u Narodnoj banci\nU petak 19. oktobra sa početkom u 19 časova, u Galeriji Narodne banke Srbije na Slaviji (Ulica Nemanjina 17), otvara se izložba slika Vladimira Mojsilovića “mali građanski Razgovori u rukavicama”, koja će trajati do 27. oktobra.\n0Piše: Danas Online 17. oktobra 2018. 22.35\nAutor predstavlja dela većeg formata, koja zatvaraju jedan višegodišnji opus. Ljubaznošću Wiener Städitsche kolekcije, javnost će biti u prilici da vidi delo “Carbon”, koje se nalazi u okviru ove znamenite zbirke savremene srpske i svetske umetnosti .\nU tradicionalnoj narodnoj punk atmosferi, uz koncert benda “EmployeD”, u Galeriji veličanstvenog monetarnog hrama Narodne Banke Srbije na Slaviji, Mojsilović će svojim građanskim scenskim nastupom, otvoriti izložbu u svilenim rukavicama od uz koktel za, kako se navodi u najavi, „proletarijat i prekarijat“.\nVladimir Mojsilović je slikar, grafičar, MA likovnih umetnosti AUNS, Predsednik Odbora za propagandu i informisanje Fondacije Narodnog muzeja u Beogradu. Njegovi radovi nalaze se, između ostalih, u Wiener Städitsche i Zepter kolekciji, Shadow Museum zbirci.


OSM Televizija - MIP Rusije: Agresija na SRЈ - crna mrlja na reputaciji NATO-a\nMinistarstvo inostranih poslova Rusije nazvalo je agresiju država članica NATO-a na SR Јugoslaviju /SRЈ/ 1999. godine "crnom mrljom" koja će zauvijek ostati na reputaciji sjevernoatlantske alijanse.\nU komentaru na sajtu Ministarstva inostranih poslova Rusije navodi se da je NATO bombardovanje SRЈ potkopalo mehanizme osiguranja mira i bezbjednosti u Evropi tokom mnogih decenija.\nU ovom resoru su naglasili da kosovski problem nije riješen operacijom Alijanse - pokrajina ostaje glavni izvor nestabilnosti i krize na Balkanu, prenio je "Sputnjik".\n- Da li je i moglo biti drugačije, ako je NATO raščistio put ka vlasti u Prištini bivšim militantima OVK koji su se kasnije oteli kontroli svojih pokrovitelja? - pitaju u ruskom Ministarstvu spoljnih poslova.\nIz ruskog Ministarstva ističu da je, pod propagandnim izgovorom sprečavanja "humanitarne katastrofe", Kosovo silom otrgnuto od države Srbije.\nUpravo je NATO, kako se navodi, postao katalizator realne ljudske tragedije, te zavjese iza koje je izvedeno antisrpsko etničko čišćenje koje je primoralo 200.000 stanovnika nealbanske nacionalnosti da napusti svoje domove, a desetine hiljada objekata koje im pripadaju i dalje Priština i kosovski Albanci drže uzurpiranim, dok se ne podstiče povratak raseljenih lica.\n- Teško breme odgovornosti za takve akcije i njihove posljedice potpuno leže na rukovodstvu Alijanse i njenim članicama koje su učestvovale u agresiji protiv SRЈ. Ta crna mrlja srama zauvijek će ostati na reputaciji NATO-a. Neće je oprati ni ubrzano učlanjivanje zemalja regiona u Alijansu koji produbljuje podjele na Balkanu i nesuglasice u društvu - navodi se u saopštenju ruskog spoljnopolitičkog resora.\nMinistarstvo inostranih poslova Rusije je dodalo da Alijansa nije imala nikakve legitimne osnove za takve akcije i time je grubo prekršila osnovne principe međunarodnog prava iz povelje UN, Helsinški zaključni akt, kao i međunarodne obaveze država-članica bloka.\nJoš iz iste kategorije: « Džejmi Šej: Volio bih da dođem u Beograd, a da me ne gađaju ciglama i paradajzom Vučić liderima SzS: Spremite se za istinu »


Poseta pape Franja Mađarskoj\nPoglavar Rimokatoličke crkve provešće samo sedam sati u prestonici Budimpešti kako bi zatvorio veliki međunarodni verski kongres pre nego što ode za Slovačku, gde će ostati duže i posetiti četiri grada, prenosi Rojters.\nOn je direktno sa aerodroma otišao na sastanak sa premijerom Orbanom i predsednikom Janošem Aderom.\nKako se navodi, za razliku od gotovo svakog drugog papinog putovanja, nije bilo direktnog televizijskog prenosa, niti mogućnosti za fotografisanje koji obično prethode i prate ovakve sastanke.\nVatikan je saopštio da je sastanak, kojem su pored pape i Orbana, prisustvovali i kardinal Peter Erdo i mađarski biskupi, trajao oko 40 minuta.\nOrban je na svom Fejsbuk profilu objavio sliku na kojoj se rukuje s papom koji stoji ispred mađarske i vatikanske zastave, uz komentar: "Zamolio sam papu Franju da ne dozvoli da hrišćanska Mađarska nestane".\nPremijer Orban često govori da je hrišćanski identitet Mađarske ugrožen migracijom muslimana.\nVatikan je posetu Budimpešti nazvao "duhovnim hodočašćem".\nPapa Franja je često osuđivao ono što vidi kao oživljavanje nacionalističkih i populističkih pokreta, te je uvek pozivao na evropsko jedinstvo.\nNasuprot tome, Orban je na Bledskom strateškom forumu u Sloveniji prošle nedelje rekao da je jedino rešenje za migracije da Evropska unija "vrati sva prava nacionalnoj državi".\nOvo je prvo papino putovanje od operacije kojoj je bio podvrgnut u julu, a na pitanje o operaciji rekao je da se oseća dobro.\nPapa je takođe pozvao na oprez usled porasta antisemitizma, rekavši da je to "osigurač kojem se ne sme dopustiti da izgori, mislim na pretnju antisemitizmom koja još vreba u Evropi i drugde".\nOn je dodao da su zajednički rad i promocija bratstva i zajedništva najbolji način da se taj osigurač deaktivira.\nPremijer Orban, koji je na vlasti od 2010. godine, izazvao je zabrinutost u mađarskoj jevrejskoj zajednici kada je pre nekoliko godina koristio sliku američkog finansijera DŽordža Soroša, koji je Jevrejin, u kampanji za borbu protiv migracije.\nOrban je, međutim, rekao da bi Jevreji trebalo da se osećaju bezbedno pod njegovom vlašću, kao i da će Mađarska pokazati "nultu toleranciju" prema antisemitizmu.\nPrema podacima Svetskog jevrejskog kongresa, danas u Mađarskoj ima oko 75.000 do 100.000 Jevreja, što je najveći broj u centralnoj Evropi, a većina je u Budimpešti.\nRASTE BROJ SUKOBA U AUSTRIJI: Broj antisemitskih incidenata u odnosu na prethodnu godinu udvostručen\n02. 09. 2021. u 14:22\nViktor Orban Papa Franja Mađarska vesti poseta Mađarskoj


Vesti online / Vesti / Srbija / Đurić: Haradinaj ostaje ratni zločinac, Srbi između "kuge i kolere"\nSrbi na KiM u političkom smislu suočeni su sa izborom "između kuge i kolere" i ako oni odluče da podrže vladu u kojoj će sami imati svoja mesta, naravno da Vlada Srbiije stoji uz svoj narod, izjavio je danas Direktor Kancelarije za KiM Marko Đurić.\nSrbija neće okrenuti leđa Srbima na Kosovu: Marko Đurić\n- Ja verujem Srbima sa KiM, jer oni najbolje znaju kako da odluče o tome, kako da sami kreiraju svoju budućnost, njihova deca, sestre, majke žive na Kosovu i Metohiji i ako oni odluče da podrže vladu u kojoj će sami imati svoja mesta, u kojoj će moći da se bore sa pozicije srpskog naroda, mi naravno stojimo uz naš narod - rekao je Đurić za RTS.\n* Srpska lista ulazi u Haradinajevu vladu, dobija tri ministarstva\n* Ramuš Haradinaj izabran za premijera Kosova\nRamuš Haradinaj je za Srbiju optuženi ratni zločinac, jasan je Đurić, čovek protiv koga će, kako ističe, srpski pravosudni organi nastaviti da preduzimaju sve moguće mere, i Srbija ni najmanje neće ublažiti nastojanja da, ne samo da Haradinaj, nego i svi drugi odgovorni za zločine, budu izvedeni pred lice pravde.\n- Haradinaj je već bio premijer i za vreme Tadića, Jeremića, Koštunice, svi oni su se menjali. Ovo je, dakle, šesta vlada sa takvim sastavom, ali ono što je sada različito jeste da ona zavisi od srpskih predstavnika i da su srpski predstavnici jedinstveni i u koordinaciji sa svojom državom Srbijom - naglasio je Đurić.\nKako kaže, "nikada neće bacati kamenje na srpske predstavnike", na Srpsku listu, na ljude koji pokušavaju da opstanu na KiM, okruženi u enklavama, koji, prema Đuriću, samo pokušavaju da nađu najbolji način da oni i njihova deca budu bezbedni.\n- Smatram da će to otvoriti jedan prostor da se efikasnije bore za svoje interese i svakako da će imati u svim iskušenjima našu podršku i da nećemo, poput propalih salonskih opozicionih političara na tviteru da ih napadamo i kritikujemo, već ćemo nastaviti rame uz rame sa našim narodom da se borimo za opstanak - rekao je Đurić i dodao da je važno što postoji Ministarstvo za povratak i zajednice, kao i Ministarstvo poljoprivrede, jer se 85 odsto Srba na KiM bavi poljoprivredom.\nŠto se dijaloga tiče, kaže Đurić, "najveći udarac" zadat je u vreme prethodnih režima kada je to prebačeno iz UN, te da je sigurno da nastavak dijaloga neće biti lak ali da će Srbi na KiM nastaviti da štite i brane svoje principe, a država Srbija svoje interese.\n- Za nas, bez obzira što će ovo mnoge Albance razljutiti, ali za nas je ovo, dok postoji institucija države Srbije, ostati deo naše zemlje i ostati naša južna pokrajina, a ti ljudi danas koji sede u toj skupštini, ti srpski predstavnici, jedini su koji imaju hrabrosti da u Prištini pred tim teroristima bivše OVK kažu jasno i glasno da je to Srbija - zaključio je Đurić.\nSRBIJA Ko će biti premijer Kosova: Haradinaj između dve vatre


FAP isporučio kamione za Vojsku Srbije - Nova Borba\nVojska Srbije preuzela je prvi ovogodišnji kontingent kamiona proizvedenih u FAP-u. Zahvaljujući radnicima na dobro urađenom poslu, ministar Aleksandar Vulin najavio je da će pribojska fabrika uskoro postati deo odbrambene industrije.\n"Taj ugovor je vredan, pre svega, jer smo pokazali da naša pamet, vrednoća, znanje i sposobnost mogu da napave tehniku koja nam je potrebna", istakao je ministar.\n"Pokazali smo i da ono što nam je potrebno možemo da nađemo u domaćoj proizvodnji", dodao je Vulin.\n"Jer FAP nije samo Priboj, FAP je i Sjenica i Nova Varoš i ceo Zlatiborski orug, to su mnogobrojni kooperanti i ljudi koji žive od pribojske korporacije. Saradnja s Vojskom Srbije je za ljude u Priboju, najpre za zaposlene u FAP i njihove porodice, a zatim i za sve nas u okrugu početak bolje budućnosti, nova nada za region i Srbiju", istakao je Paunović.\n"Najbolji dani FAP-a su tek pred nama, posebno ako se uzme u obzir predstojeća saradnja sa vojskom i kvalitet naših proizvoda", zaključio je Stevanović.


Vi ste ovde: Početna Aktivnosti Projekti Tekući projekti Debata o izmenama Ustava i odredbe o odgovornosti tužilaštva\nTrajanje: 5 meseci, početak oktobar 2018.\nUdruženje tužilaca Srbije započelo je projekat čiji opšti cilj je unapređenje javne debate o odgovornosti, javnog tužilaštva, javnih tužilaca i zamenika javnih tužilaca u Srbiji. Ovaj opšti cilj povezan je i sa povećanjem javnosti rada javnog tužilaštva, koji će dalje doprineti povećanju odgovornosti javnih tužilaca.\nProjekat se odnosi na unapređivanje demokratskih institucija i praksi, kao i na program unapređenja učešća građana u demokratskom upravljanju. Projekat se posebno odnosi na informisano učešće što većeg broja organizacija građanskog društva u reformskim procesima, posebno u sprovođenju Akcionog plana za poglavlje 23. Projekat doprinosi jačanju vladavine prava, identifikaciji sistemskih problema u oblasti vladavine prava i predlaganju načina njihovog razrešavanja.\nProjekat se oslanja na rezultate koje je Udruženje ostvarilo u okviru aktivnosti projekta "Za odgovornost i transparentnost rada javnog tužilaštva".


Tramp: Kontroverzni milijarder koji igra na kartu novog\nM. D. 9. novembra 2016. 20:00\nPobednik američkih predsedničkih izbora Donald Tramp je u svojoj kampanji igrao na kartu novog, predstavljajući se biračima kao neko ko ne potiče iz vašingtonskog političkog miljea i govori ono što misli. Neizvesno je, međutim, do koje mere će njegovba pobeda zaista promeniti način upravljanja i politiku najveće svetske sile.\nIzvesno je da je svojim bučnim nastupom i neodmerenim izjavama uz vešto korišćenje medija tokom 17-mesečne kampanje uspeo da koristi polarizovanost Amerikanaca i njihov bes protiv vašingtonskog establišmenta.\nPristalice ga hvale za otvorenost i to „što kaže ono što svi misle,“ a protivnici ga kritikuju kao loše obaveštenog mizogena bez manira, rasistu, hipokritu, demagoga i seksualnog nasilnika, prenosi Rojters.\nČinjenica je da mu je bilo dovoljno nešto manje od 10 meseci da porazi ostalih 16 kandidata i postane prvi kandidat Republikanske stranke bez iskustva u vladi, od Dvajta Ajzenhauera pedesetih godina prošlog veka.\nŠokirao je mnoge rekavši da bi mogao i da ne prihvati izborne rezultete ako izgubi, odbacujući time američku tradiciju mirne tranzicije vlasti.\nTokom čitave kampanje, a naročito u govoru na republikanskoj konvenciji u julu Tramp je govorio kako su Kina, Meksko, Rusija i takozvana Islamska država bacile Ameriku na kolena, ocenjujući da je američki san mrtav zbog zlih poslovnih interesa i korumpiranih političara, a jedino on može da je oživi.\nObećao je da će, snagom svoje ličnosti, pregovaračkom i poslovnom veštinom, ponovo učiniti Ameriku velikom, a kao glavni izazov spoljne politike, koja je inače njegova najslabija tačka, označio je odnos sa Kinom.\nZa početak je potrebno, kako je govorio, Kinu proglasiti valutnim manipulatorom i dovesti je za pregovarački sto, kao i stvoriti milione radnih mesta u Americi putem uvođenja visokih taksi na uvoz robe iz Kine a smanjiti korporativne taksi za domaće kompanije.\nGovorio je prvo da će zabraniti muslimanima ulazak u SAD, a zatim i da će izgraditi zid na južnoj američkoj granici kako imigranti bez dokumenata ne bi mogli da uđu i još napominjao da će naterati Meksiko da ga finansira.\nTramp je heroj najtvrdokornijih konzervativaca. Kada je reč o ljudskim pravima, najveću pažnju posvećuje poštovanju Drugog amandmana američkog Ustava koji propisuje da svaki građanin ima pravo da poseduje i nosi vatreno oružje. Protiv je gej brakova i zalaže se za očuvanje tradicionalne američke porodice.\nRođen je 14. jula 1946. u njujorškoj četvrti Kvins kao četvrto od petoro dece Fredija Trampa, koji će postati jedan od najvećih njujorških građevinskih preduzetnika i vlasnika nekretnina. Od oca je naučio vrednosti samopromocije i nasledio beskrupuloznu ambiciju.\nPo sopstvenom priznanju, nije bio lako dete i u osmom razredu roditelji su ga poslali na Vojnu akademiju u Njujorku u nadi da će ga tamo nauciti disciplini. Nije nikada služio vojsku, jer je prilikom pregleda za regrutaciju za rat u Vijetnamu proglašen je nesposobnim za vojsku.\nDiplomirao je na Univerzitetu u Pensilvaniji, a potom je poceo da radi u kompaniji svog oca koja je gradila u Kvinsu, Bruklinu i Stejten ajlendu i prema procenama imala 15,000 stanova. Trampovi su 1973. godine bili optuženi za rasnu diskriminaciju prilikom iznajmljivanja nekretnina ali su postigli nagodbu sa američkom vladom.\nSa zajmom od milion dolara od svog oca, Tramp je na kraju počeo da posluje na Menhetnu, gde je bio redovni posetilac ekskluzivnih klubova i stekao reputaciju ženskaroša.\nUbrzo je postigao uspeh u nizu građevinskih poduhvata, a 1983.godine je otvorio Trampovu kulu od 58 spratvova gde se nalazi i njegov stan a i poslovno sedište firme.\nMeđu drugim projektima su tenisiki tereni na Floridi, Plaza hotel u Njujorku i kazina.\nTramp nije uvek imao uspeha u svojim poduhvatima. Njegov Tramp univerzitet, Tramp hipotekarni zajmovi, Tramp aviolinija, i Tramp votka, nisu imali uspeha, ali pravi poraz je doživeo sa četiri kazina u Atlantik situiju kada je prema Timoti O“Brajenu, autoru knjige o njemu, morao da traži zajam od porodice da mu firma ne bi propala.\nKoliko je uspešan bio u brendiranju svog porodičnog imena govori i činjenica da preko 250 hotela, poslovnih zgrada, golf terena i drugih firmi nosi ime Tramp, a danas mu se bogatstvo procenjuje na oko četiri milijardi američkih dolara.\nDa li je poruka iz Bele kuće na tragu bombardovanja Srbije…


Kako se SSSR spremao za sletanje na Veneru - Sputnjik Srbija\n15:12 17 Maj 2021\n10:10 22.04.2020 Preuzmite kraći link\n„Poseban smer – hiperbolička fiziologija i medicina na našem institutu počeo je da se razvija zahvaljujući tome što je u vreme osnivanja kosmičke medicine, Sergej Pavlovič Koroljev, pored Marsa, razmatrao varijantu leta na Veneru“, ispričao je ruski naučnik.\nTada je već bilo poznato da Venera ima atmosferu nepogodnu za disanje, kao i da je pritisak na površini 96 atmosfera, što odgovara ronjenju na dubini od skoro 1000 metara. Da bi se proučila mogućnost rada pri takvom pritisku, Institut za biomedicinska pitanja je zajedno sa Institutom za okeanologiju Akademije nauka SSSR 1981. godine organizovao u barokomori spuštanje na dubinu od 100 metara, u kome je učestvovao Suvorov, a zatim i na dubinu od 350 i 450 metara.\n„Na kraju smo skoro dokazali da bi na dubini od 1000 metara čovek mogao da radi“, naglasio je naučnik.\nU takvim uslovima disanje je otežano, pojavljuje se kratak dah, ali i u tim uslovima moguće je izvođenje srednje teških fizičkih aktivnosti.\nMeđutim, kada su ka Veneri poletele automatske stanice, otkriveno je da su tamo prisutne atmosfera ugljen-dioksida i visoka temperatura, pa je ideja o letu postepeno zamrla.\n„Ali, činjenica je da čovek teoretski može da se spusti na Veneru, obuče skafander i kroči na njenu površinu. Ako možemo da zaronimo na dubinu od 1000 metara, onda ćemo vremenom uspeti i da izađemo na površinu Venere“, smatra naučnik.\nDo Venere je prva stigla sovjetska stanica „Venera-4“ 1967. godine, ali tek je „Venera-7“ uspela da sleti na površinu Venere 1970. godine. Tada je zabeležen pritisak oko 90 atmosfera i temperatura oko 475 stepeni.\nRusija razvija program za istraživanje Venere\nZajednička rusko-američka misija na Veneru — 2027. godine\nRusija, let, sletanje, planeta, Venera


Moto sportovi Arhive - Admiral Bet SPORT\n"Dakar" reli i Gabor Sagmajster\nAuthor Marko ĐinđićPosted on 4. januara 2020. 23:45 4. januara 2020. 18:19\nGabor Sagmajster ponovo će predstavljati Srbiju na "Dakar" reliju. Srpski vozač će 12. put učestvovati na ovom reliju, pošto je redovan na svakom od 2009. godine. Pet puta je...\nLekler u Ferariju još pet godina\nAuthor Stefan CvetkovićPosted on 24. decembra 2019. 10:45 24. decembra 2019. 09:59\nŠarl Lekler produžio je ugovor sa Ferarijem na još pet godina do 2024. On je pretprošlu sezonu proveo u Sauberu, dok je pred start ove došao u Ferari kao...\nVozač Aprilije pao na doping testu\nAuthor Marko ĐinđićPosted on 17. decembra 2019. 16:00 17. decembra 2019. 13:57\nAndrea Janone, vozač Aprilije, pao je na doping testu. 30-godišnji Italijan privremeno je suspendovan, pošto je u njegovoj mokraći tokom doping testa pronađen egzogeni anabolički-androgeni steroid, koji je nedozvoljen....\nLuis Hamilton dominantno do pobede u Abu Dabiju\nAuthor Stefan CvetkovićPosted on 1. decembra 2019. 18:05 1. decembra 2019. 17:26\nVozač Mercedesa i aktuelni šampion Formule 1 dominantnom vožnjom došao je do nove pobede u poslednjoj trci sezone vožene u Abu Dabiju. Pobeda Luisa Hamiltona nijedno trenutka se nije...\nPrva pol pozicija za Hamiltona posle četiri meseca\nAuthor Stefan CvetkovićPosted on 30. novembra 2019. 16:15 30. novembra 2019. 15:51\nŠampion Formule 1 osvojio je pol poziciju pred poslednju trku u sezonu u Abu Dabiju. Luisu Hamiltonu ovo je bila prva pol pozicija posle više od četiri meseca, odnosno...\nKompletiran sastav Formule 1 za narednu godinu: Latifi menja Kubicu u Vilijamsu\nAuthor Stefan CvetkovićPosted on 28. novembra 2019. 11:07 28. novembra 2019. 10:56\nPoznat je sastav svih timova za narednu sezonu u Formuli 1. Nikolas Lafiti sledeće godine voziće za Vilijams gde će zameniti Roberta Kubicu koji je odlučio da posle jedne...\nAleks Markez od sledeće godine u Hondi sa bratom\nAuthor Stefan CvetkovićPosted on 18. novembra 2019. 20:00 18. novembra 2019. 19:29\nBraća Markez voziće zajedno sledeće godine u Hondi. Ovog popodneva stigla je potvrda da će šampion u Moto 2 kategoriji Aleks Markez potpisati jednogodišnji ugovor sa Hondom za koju...\nFerštapen trijumfovao u Brazilu\nAuthor Marko ĐinđićPosted on 17. novembra 2019. 21:22 17. novembra 2019. 21:02\nPobednik Velike nagrade Brazila je vozač Red Bula Maks Ferštapen. Holanđanin je triumfovao u pretposlednjoj trci u sezoni, pošto je prestigao aktuelnog šampiona iz Velike Britanije Luisa Hamiltona, u...\nMarkez 12. pobedom stavio tačku na šampionsku sezonu\nAuthor Stefan CvetkovićPosted on 17. novembra 2019. 16:00 17. novembra 2019. 15:35\nMark Markez trijumfovao je na poslednjoj trci u Moto GP šampionatu za 2019. godinu. Vozač Honde potvrdio je da je ove sezone ubedljivo najbolji. Startovao je slabo, izgubio nekoliko...\n24. januara 2020. 10:01\nŠvarcman zaustavio Lajovića


Bosanski Petrovac: Isporučeno 60 reciklažnih kontejnera za prikupljanje otpada | Krupljani.BA\nBosanski Petrovac: Isporučeno 60 reciklažnih kontejnera za prikupljanje otpada\n26. Aprila 2015.\nPreduzeće GRADATIN doo iz Sarajeva isporučila je 60 kontejnera za uspostavu reciklažnih dvorišta u Bosanskom Petrovcu.\nPreduzećem GRADATIN doo iz Sarajeva dala je najpovoljniju ponudu putem javnih nabavki, te je danas i izvršilo isporuku 60 kontejnera. Ukupna vrijednost kontejnera je oko 30 hiljada maraka i dio su projekta pomoći Federalnog fonda za okoliš.\n„Mi se moramo zahvaliti Fondu za okoliš, koji nam je pomogao nabavku ovih posuda za odvojeno sakupljanje otpada, a dobili smo podršku i Ministarstva za okoliš USK, koji će nam pomoći za uređenje reciklažnih dvorišta“- rekao je Zlatko Hujić, općinski načelnik Bosanskog Petrovca.\nProjekt uspostava reciklažnih dvorišta obuhvata 15 uređenih prostora u koja će bit postavljeni danas dopremljeni namjenski kontejneri za odvojeno prikupljanje papira, plastike, stakla i metala. Dvorišta će biti izgrađena u užem dijelu grada, a jedno ovakvo dvorište će namjenski biti izgrađeno pored zgrade Stanice policije u Bosanskom petrovcu. Reciklažna dvorišta i kontejneri biti će dati na upravljanje Komunalnom preduzeću u Bosanskom Petrovcu.\n„Ovo je prvi put da se u Bosanskom Petrovcu prikupljanju otpada pristupa na ovaj način, naše komunalno preduzeće prikupljati će odvojeno materijale koji mogu biti dalje korišteni kao sirovina za reciklažu. Kontejneri su vidno označeni različitim bojama, za različite materijale, i očekujem da će građani biti savjesni i ispravno koristiti ova dvorišta.“- rekao je Zlatko Hujić, načelnik općine Bosanski Petrovac.\nUspostavljanjem 15 recikalažnih dvorišta komunalno preduzeće u Bosanskom Petrovcu će ostvariti ekonomsku korist od prodaje sekundarnih sirovina, a znatno će se smanjiti i količina otpada koja se odlaze na postojeću deponiju, za koju je sačinjen elaborat o sanaciji i zatvaranju.\n(FOTO)Ovako izgleda smještaj za migrante u Blažuju\nOnomatobleja Show u Velikoj Kladuši: Humorom i satirom protiv predrasuda\nMinistar Alagić inicirao sastanak vezano za usklađivanje evidencije u katastru i zemljišnim knjigama\nMinistar Alagić inicirao sastanak vezano za usklađivanje evidencije u katastru i...\nPromocija knjige “Mostarski vakufi” 12. decembra u Bihaću\nBišćani u Novu godinu ulaze sa The Barbarela bendom i Nejrom...\nDoctare: Ranjena sam u opkoljenom Bihaću, prezirem Handkea, oni nose krv...